CELEX: 32014D0341
Language: fi
Date: 2013-09-03 00:00:00
Title: 2014/341/EU: Komission päätös, annettu 3 päivänä syyskuuta 2013 , valtiontuesta SA.32554 (09/C) Itävallan Hypo Group Alpe Adrialle myöntämä rakenneuudistustuki (tiedoksiannettu numerolla C(2013) 5648)  ETA:n kannalta merkityksellinen teksti

14.6.2014   
            
            
               FI
            
            
               Euroopan unionin virallinen lehti
            
            
               L 176/1
            
         KOMISSION PÄÄTÖS,
   annettu 3 päivänä syyskuuta 2013,
   valtiontuesta SA.32554 (09/C)
   Itävallan Hypo Group Alpe Adrialle myöntämä rakenneuudistustuki
   (tiedoksiannettu numerolla C(2013) 5648)
   (Ainoastaan saksankielinen teksti on todistusvoimainen)
   (ETA:n kannalta merkityksellinen teksti)
   (2014/341/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 108 artiklan 2 kohdan ensimmäisen alakohdan,
   ottaa huomioon Euroopan talousalueesta tehdyn sopimuksen ja erityisesti sen 62 artiklan 1 kohdan a alakohdan,
   on mainittujen artiklojen mukaisesti kehottanut jäsenvaltioita ja muita asianomaisia esittämään huomautuksensa (1),
   ja katsoo seuraavaa:
   1.   MENETTELY
   
   
               (1)
            
            
               Joulukuussa 2008 Hypo Group Alpe Adria, jäljempänä ’HGAA’ tai ’pankki’, sai Itävallan tasavallalta 900 miljoonaa euroa ensisijaista (Tier 1) osakkuuspääomaa (Partizipationskapital
                   (2)) Itävallan pankkeja koskevan hätäapuohjelman, jäljempänä ’pankkien hätäapuohjelma’, perusteella (3).
            
         
               (2)
            
            
               Itävalta toimitti HGAA:n elinkelpoisuutta koskevan suunnitelman komissiolle 29 päivänä huhtikuuta 2009.
            
         
               (3)
            
            
               Komissio aloitti 12 päivänä toukokuuta 2009 asiassa N 254/2009 antamallaan päätöksellä, jäljempänä ’vuoden 2009 menettelyn aloittamista koskeva päätös’ (4), Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä (5)22 päivänä maaliskuuta 1999 annetun asetuksen N:o 659/1999 16 artiklan perusteella muodollisen tutkintamenettelyn ja esitti epäilyjä siitä, soveltuuko HGAA:n enemmistöosakkaalle BayernLB:lle joulukuussa 2008 Saksan myöntämä rakenneuudistustuki sisämarkkinoille. Samassa päätöksessä komissio esitti myös epäilyksen siitä, onko HGAA perimmiltään terve.
            
         
               (4)
            
            
               HGAA otettiin valtion haltuun 23 päivänä joulukuuta 2009. Tässä yhteydessä komissio hyväksyi väliaikaisesti useita tukitoimenpiteitä 23 päivänä joulukuuta 2009 antamallaan päätöksellä asioissa C 16/2009 ja N 698/2009 (6), jäljempänä ’joulukuun 2009 pelastamispäätös’, Euroopan unionin toiminnasta tehdyn sopimuksen, jäljempänä ’SEUT-sopimus’, 107 artiklan 3 kohdan b alakohdan perusteella siihen asti, kunnes HGAA:lle esitetään uskottava rakenneuudistussuunnitelma. Samassa päätöksessä komissio laajensi muodollista tutkintamenettelyä Itävallan HGAA:n hyväksi myöntämiin lisätukitoimenpiteisiin.
            
         
               (5)
            
            
               Kesäkuun 22 päivänä päivänä 2010 komissio laajensi muodollista tutkintamenettelyä entisestään. Tämä johtui erityisesti HGAA:lle laaditun 16 päivänä huhtikuuta 2010 esitetyn muutetun rakenneuudistussuunnitelman puutteista, sillä siinä ei esitetty riittävällä tavalla, miten oli tarkoitus toteuttaa pankin elinkelpoisuuden palauttaminen, asianmukainen vastuunjako sekä riittävä kilpailun vääristymisen rajoittaminen. Komissio myös jatkoi valtuutusta tuelle, jonka se oli väliaikaisesti joulukuun 2009 pelastamispäätöksessä katsonut soveltuvan sisämarkkinoille siihen asti, kun se oli saattanut HGAA:n rakenneuudistusta koskevan tutkimuksensa päätökseen, jäljempänä ’vuoden 2010 jatkamispäätös’ (7).
            
         
               (6)
            
            
               Joulukuun 29 päivänä 2010 Itävalta ilmoitti 200 miljoonan euron suuruisesta lisätoimenpiteestä HGAA:n hyväksi omaisuuserien takauksen muodossa. Tämä tukitoimenpide hyväksyttiin komission 19 päivänä heinäkuuta 2011 asioissa SA.32172 (2011/NN) ja SA.32554 (2009/C) (8) antamalla päätöksellä, jäljempänä ’heinäkuun 2011 pelastamispäätös’.
            
         
               (7)
            
            
               Komissio ilmoitti 7 päivänä helmikuuta 2011 Itävallalle ja Saksalle, että HGAA:ta koskevan asian N 698/2009 (9) menettely erotettaisiin BayernLB:tä koskevasta asian C 16/2009 menettelystä. HGAA:ta koskeva tutkintamenettely rekisteröitiin tämän jälkeen asiatunnuksella SA.32554 (2009/C). Tämä päätös koskee ainoastaan asiaa SA.32554 (2009/C).
            
         
               (8)
            
            
               Itävalta esitti 21 päivänä huhtikuuta 2011 HGAA:ta koskevan uuden rakenneuudistussuunnitelman.
            
         
               (9)
            
            
               Joulukuun 3 päivänä 2012 Itävalta ilmoitti HGAA:n hyväksi toteutettavasta lisätoimenpiteestä, jossa HGAA:n pääomaa lisättiin Itävallan tasavallan kantaosakkeilla sekä valtion takaamilla, HGAA:n liikkeeseen laskemilla toissijaisilla velkainstrumenteilla. Ilmoitus sisälsi luettelon HGAA:n sitoumuksista. Nämä toimenpiteet hyväksyttiin väliaikaisesti komission 5 päivänä joulukuuta 2012 antamalla asiaa SA.32554 (2009/C) (10) koskevalla päätöksellä, jäljempänä ’joulukuun 2012 pelastamispäätös’. Hyväksyntä annettiin muutamien Itävallan antamien sitoumusten perusteella. Itävalta kuitenkin noudatti näitä sitoumuksia vain osittain.
            
         
               (10)
            
            
               Itävalta nosti 5 päivänä lokakuuta 2012 kumoamiskanteen, joka koski komission 25 päivänä heinäkuuta 2012 asiassa SA.28487 (C 16/2009 ex N 254/2009) (11) antamaa päätöstä (joka myöhemmin peruttiin ja korvattiin komission 5 päivänä helmikuuta 2013 (12) antamalla päätöksellä), joka koski BayernLB:tä, jäljempänä ’BayernLB-päätös’.
            
         
               (11)
            
            
               Yksityiskohtaisempia kuvauksia menettelystä löytyy vuoden 2009 menettelyn aloittamista koskevasta päätöksestä, joulukuun 2009 pelastamispäätöksestä, vuoden 2010 jatkamispäätöksestä, heinäkuun 2011 pelastamispäätöksestä ja joulukuun 2012 pelastamispäätöksestä.
            
         
               (12)
            
            
               HGAA:lle laadittuja eri rakenneuudistussuunnitelmia ja niihin tehtyjä muutoksia käsiteltiin useissa Itävallan viranomaisten ja komission yksiköiden välisissä kokouksissa, puhelinneuvotteluissa ja muussa tiedonvaihdossa heinäkuun 2010 ja elokuun 2013 välisenä aikana.
            
         
               (13)
            
            
               Itävalta ilmoitti 29 päivänä kesäkuuta 2013 rakenneuudistussuunnitelmasta, jossa varauduttiin HGAA:n likvidointiin ja jota täydennettiin 27 päivänä elokuuta 2013.
            
         2.   KUVAUS
   
   2.1   TUENSAAJA
   
               (14)
            
            
               HGAA on kansainvälisesti toimiva finanssiryhmä, jonka pääkonttori sijaitsee Klagenfurtissa Kärntenin osavaltiossa, jossa sen pankki- ja rahoitusleasingtoimintaa, lakkautettava osa mukaan lukien, hallinnoi ja ohjaa Hypo Alpe Adria Bank-International, jäljempänä ’HBInt’. HBInt hoitaa HGAA:n tytäryhtiöiden keskitetyt konsernitoiminnot, kuten konsernihallinnon, konsernin laskentatoimen, kokonaisvaltaisen riskienhallinnan, juridiset asiat ja säännösten noudattamisen, maksuvalmiuden hallinnan, arvopapereiden liikkeeseen laskun ja jälleenrahoituksen.
            
         
               (15)
            
            
               Vuoden 2012 lopussa HGAA:n taseen loppusumma oli 33,8 miljardia euroa ja riskipainotetut omaisuuserät noin 21 miljardia euroa.
            
         
               (16)
            
            
               HGAA on Itävallan tasavallan sataprosenttisessa omistuksessa (13).
            
         
               (17)
            
            
               Joulukuun 31 päivänä 2008 HGAA:lla oli pankki- ja/tai rahoitusleasingtoimintaa harjoittavia tytäryhtiöitä 12 maassa: Itävallassa, Sloveniassa, Italiassa, Saksassa, Unkarissa, Bulgariassa, Kroatiassa, Serbiassa, Bosnia ja Hertsegovinassa, Montenegrossa, Ukrainassa ja entisessä Jugoslavian tasavallassa Makedoniassa.
            
         
               (18)
            
            
               Nykyään HGAA toimii Itävallassa HBA:n kanssa. Se toimii myös Sloveniassa (HBS:n ja leasingyhtiö HLS:n kanssa), Kroatiassa (HBC:n sekä integroituneen leasingyhtiö HAALC:n kanssa), Bosnia ja Hertsegovinassa (pankkiyksikköjen HBFBiH:n ja – Serbitasavallassa – HBRS:n, mukaan lukien leasingyhtiö HLRS:n, kanssa), Serbiassa (HBSE:n kanssa) ja Montenegrossa (HBM:n kanssa), jäljempänä yhdessä ’Kaakkois-Euroopan maat’.
            
         
               (19)
            
            
               Monia pankin omistamia teollisuusosuuksia ja rahoitusalalla toimivia tytäryhtiöitä koskeva lakkauttamisprosessi on aloitettu. Italialainen HBI lopetti uuden liiketoiminnan 1 päivään heinäkuuta 2013 mennessä. Muut lakkautettavat tytäryhtiöt ovat kroatialainen leasingyhtiö (HLC) ja kroatialainen siirretyistä pankkiomaisuuseristä peräisin oleva lakkautettava yksikkö (H-ABDUCO), itävaltalainen leasingyhtiö (HLA), saksalainen leasingyhtiö (HLG), Montenegrossa sijaitsevat leasingyhtiö (HLM) ja siirretyistä pankkiomaisuuseristä peräisin oleva lakkautettava yksikkö (HDM), leasingtoiminta Unkarissa (HLHU), leasingtoiminta Bulgariassa (HLBG), leasingtoiminta entisessä Jugoslavian tasavallassa Makedoniassa (HLMK), leasingtoiminta Ukrainassa (HLUA), Bosnia ja Hertsegovinassa sijaitsevat leasingyhtiö HETABiH ja siirretyistä pankkiomaisuuseristä peräisin oleva lakkautettava yksikkö (BORA), HLSE ja HRSE Serbiassa sekä Sloveniassa TCK ja TCV, jotka ovat siirrettyihin pankki- ja leasingtoimintoihin perustuvia yksikköjä, ja HLI Italiassa (14). Liechtensteinissa sijaitseva Alpe Adria Privatbank on jo likvidoitu.
            
         
               (20)
            
            
               Seuraavat johdanto-osan kappaleet sisältävät tiivistelmän kaikista edelleen toiminnassa olevista yksiköistä.
            
         
               (21)
            
            
               Itävaltalainen tytäryhtiö HBA toimii vähittäismyyntisegmentillä ja tarjoavat palveluja yritys- ja institutionaalisille asiakkaille. Se tarjoaa kaikkia yleispankkitoiminnassa tavanomaisia palveluja. HBA:lla, jonka alueellinen painopiste on Kärntenin osavaltiossa ja jolla on konttorit Wienissä ja Salzburgissa, on kansallisista markkinoista alle […] (15) prosentin osuus omaisuuserissä mitattuna ja […] prosentin osuus talletuksina.
            
         
               (22)
            
            
               a konserni on läsnä HBS-pankin ominaisuudessa (jonka markkinaosuus on noin […] prosenttia omaisuuserissä mitattuna ja […] prosenttia talletuksina). Leasingyhtiö HLS taas keskittyy vaihteleviin ja valikoituihin kiinteisiin leasingtoimintoihin.
            
         
               (23)
            
            
               Kroatialainen HBC on yleispankki (jonka markkinaosuus on noin […] prosenttia omaisuuserissä mitattuna, […] prosenttia talletuksina). HAALC toimii leasingsektorilla ja sen markkinaosuus on noin […] prosenttia uudessa rahoitusvolyymissa mitattuna.
            
         
               (24)
            
            
               Bosnia ja Hertsegovinassa toimii kaksi eri pankkia: HBRS Serbitasavallassa (jonka markkinaosuus on noin […] prosenttia omaisuuserissä mitattuna ja […] prosenttia talletuksina) sekä HBFBiH Bosnia ja Hertsegovinan federaatiossa (jonka markkinaosuus on noin […] prosenttia omaisuuserissä mitattuna). HBRS:n omistaman leasingyhtiö HLRS:n markkinaosuus on noin […] prosenttia uudesta rahoitusvolyymista.
            
         
               (25)
            
            
               Montenegrossa sijaitsevan HBM:n markkinaosuus on […] prosenttia omaisuuserissä mitattuna. Pankin tuottaman leasingliiketoiminnan markkinaosuus on […] prosenttia.
            
         
               (26)
            
            
               Serbialainen HBSE keskittyy yksityis- ja yrityssegmentteihin (markkinaosuus noin […] prosenttia omaisuuserissä mitattuna ja […] prosenttia talletuksina).
            
         2.2   TUKITOIMENPITEET
   
      Joulukuu 2008 – BayernLB:n toimenpiteet ja Itävallan pankkeja koskevan hätäapupaketin mukaiset valtion toimenpiteet
   
   
               (27)
            
            
               Vuonna 2008 HGAA sai tukea silloiselta osakkeenomistajaltaan BayernLB:ltä sekä Itävallan tasavallalta.
               
                           —
                        
                        
                           Joulukuussa 2008 HGAA sai 700 miljoonaa euroa silloiselta enemmistöosakkaaltaan BayernLB:ltä, joka itse oli saanut saman kuun aikana valtiontukea Baijerin osavaltiolta.
                        
                     
                           —
                        
                        
                           Joulukuun 29 päivänä 2008 HGAA sai 900 miljoonaa euroa (Tier 1 -osakkuuspääomaa) Itävallan tasavallalta sekä 1,35 miljardia euroa maksuvalmiustakauksia joukkovelkakirjalainoihin pankkien hätäapuohjelman perusteella.
                        
                     
         
      Joulukuu 2009 – Valtion pääomitus ja takaukset
   
   
               (28)
            
            
               Kun HGAA otettiin valtion haltuun, sille myönnettiin seuraavat tukitoimenpiteet:
               
                           —
                        
                        
                           Itävallan väliaikainen 100 miljoonan euron suuruinen omaisuuserien takaus osana pankkeja koskevaa hätäapuohjelmaa vaikeuksissa olevia pankkeja koskevien edellytysten mukaisesti,
                        
                     
                           —
                        
                        
                           Itävallan 450 miljoonan euron suuruinen pääomitus osana pankkeja koskevaa hätäapuohjelmaa vaikeuksissa olevia pankkeja koskevien edellytysten mukaisesti.
                        
                     
         
      Tammikuu 2011 – Omaisuuserien takaus
   
   
               (29)
            
            
               Alaskirjausten lisätarpeen vuoksi Itävalta myönsi HGAA:lle 200 miljoonan euron suuruisen omaisuuserien takauksen ajanjaksolle 31 päivästä joulukuuta 201030 päivään kesäkuuta 2013.
            
         
      Joulukuu 2012 – Valtion pääomitus ja takaus
   
   
               (30)
            
            
               Itävallan valvontaviranomaisen tekemän päätöksen myötä HGAA:n oli parannettava vakavaraisuussuhdettaan 12,04 prosenttiin 31 päivään joulukuuta 2012 mennessä. Tätä tarkoitusta varten HGAA sai Itävallan viranomaisilta
               
                           —
                        
                        
                           500 miljoonan euron pääoman korotuksen osakkeiden muodossa ja
                        
                     
                           —
                        
                        
                           nimellisarvoltaan 1 miljardin euron valtiontakauksen toissijaisille Tier 2 -pääomainstrumenteille.
                        
                     
         
               (31)
            
            
               Yksityiskohtaisempia kuvauksia pankista ja tähän mennessä myönnetyistä tukitoimista löytyy menettelyn aloittamista koskevan päätöksen johdanto-osan 17–19 kappaleesta, joulukuun 2009 pelastamispäätöksen johdanto-osan 13–15 ja 27–40 kappaleesta, heinäkuun 2011 pelastamispäätöksen johdanto-osan 15–19 kappaleesta ja joulukuun 2012 pelastamispäätöksen johdanto-osan 10–12 kappaleesta.
            
         2.3   TOISTAISEKSI MYÖNTÄMÄTTÖMÄT LISÄTUKITOIMENPITEET
   
               (32)
            
            
               Rakenneuudistussuunnitelma ennustaa lakkautettavan yksikön lisäpääoman tarpeen vuosina 2013–2017 olevan noin 2,6 miljardia euroa perusskenaariossa, 4,7 miljardia euroa pessimistisessä skenaariossa ja 5,4 miljardia euroa stressiskenaariossa. Mikäli pääoma toimitetaan likvidissä muodossa, HGAA:n maksuvalmiuden lisätarve vuoteen 2017 saakka olisi noin 2,5 miljardia euroa perusskenaariossa. Pessimistisessä stressiskenaariossa sen arvioidaan nousevan 3,3 miljardiin euroon. (Mikäli toimenpiteitä ei myönnetä likvidissä muodossa, voi maksuvalmiutta parantavien toimenpiteiden vaatima määrä olla suurempi.)
            
         
               (33)
            
            
               Itävalta on varotoimenpiteenä hakenut komission hyväksyntää valtion tukitoimenpiteille, jotka voivat olla tarpeen mahdollisten lisäpääoma- tai -maksuvalmiustarpeiden täyttämiseksi joko sääntelyvaatimusten tyydyttämisen tai tappioiden kattamisen osalta. Myönnetyn pääoman määrää rajoitetaan sääntelyn mukaisten vähimmäispääomavaatimusten mukaisesti. Vaatimusten on oltava toimivaltaisen valvontaviranomaisen vahvistamia.
            
         2.4   HGAA:N ENTISTEN OSAKKEENOMISTAJIEN OSALLISTUMINEN
   
               (34)
            
            
               Ennen kansallistamistaan HGAA oli seuraavien tahojen omistuksessa: BayernLB (67,08 prosenttia), Kärntenin osavaltio Kärntner Landesholdingin kautta (12,42 prosenttia), Grazer Wechselseitige Versicherung AG, jäljempänä ’GRAWE’, (20,48 prosenttia) ja Mitarbeiterstiftung Hypo Alpe Adria (0,02 prosenttia).
            
         
               (35)
            
            
               Kaikki omistajat luopuivat oikeuksistaan osakkeenomistajina myymällä osakkeensa Itävallalle symboliseen yhden euron hintaan.
            
         
               (36)
            
            
               BayernLB luopui kaikista osakkeenomistajan oikeuksistaan, HGAA:ssa oleva 300 miljoonan euron lisäpääoma (Tier 2) mukaan lukien, ja vapautti HGAA:n velvollisuudesta maksaa takaisin 525 miljoonaa euroa aikaisemmin myönnettyjä luottoja (16).
            
         
               (37)
            
            
               Varmistaakseen HGAA:n maksuvalmiuden BayernLB uusi joulukuussa 2009 päättyneen […] euron suuruisen luottosopimuksen. Lisäksi sovittiin, että BayernLB:n HGAA:lle antama […] euron konsernin sisäinen rahoitus pysyisi HGAA:n hallussa 31 päivään joulukuuta 2013 asti. Vuodelle 2014 BayernLB jättäisi HGAA:han rahoitusta […] euron verran, ja vuodelle 2015 […] euron verran. Itävalta on taannut edellä mainitut summat siltä varalta, että HGAA jaetaan osiin tai siihen kohdistuu jokin vastaava taloudellinen toimenpide, joka ei varmista HGAA:n elinkelpoisuutta (17).
            
         
               (38)
            
            
               Vuonna 2008 BayernLB oli jo lisännyt HGAA:han 700 miljoonaa euroa pääomaa, joka on sittemmin jo kulunut loppuun, koska se käytettiin tappioiden kattamiseen.
            
         
               (39)
            
            
               GRAWE merkitsi 30 miljoonan euron arvosta ei-muunnettavissa olevaa Tier 1 -osakkuuspääomaa 6 prosentin vuotuisella osingolla vuoden 2013 alusta alkaen voittojen varalta. Itävallan tasavallan 30 päivänä toukokuuta 2011 tekemän päätöksen perusteella tuon pääoman nimellinen summa on laskenut 9 miljoonaan euroon tappion jakamisen seurauksena (Kapitalschnitt).
            
         
               (40)
            
            
               GRAWE osallistui myös maksuvalmiuden varmistamiseen 100 miljoonalla eurolla 31 päivään joulukuuta 2013 asti. Maksuvalmiudella oli täysimittainen vakuus (50 miljoonaa euroa itävaltalaisia katettuja joukkolainoja ja 50 miljoonaa euroa muita omaisuuseriä, joilla voidaan laskea liikkeeseen katettuja joukkolainoja).
            
         
               (41)
            
            
               Kärntenin osavaltio osallistui pelastusoperaatioon joulukuussa 2009 vahvistamalla
               
                           —
                        
                        
                           pääomaa 200 miljoonalla eurolla, joka suoritettiin kahdessa osassa: Kärntenin osavaltio muunsi 50 miljoonaa euroa Tier 2 -pääomaa noin 31 miljoonaksi euroksi Tier 1 -osakkuuspääomaa ja lisäsi pääomaa 150 miljoonalla eurolla osakkuuspääoman muodossa. Osakkuuspääomaan sisältyy voittosidonnainen 6 prosentin osinko, joka oli määrä maksaa ensimmäisen kerran tilikaudella 2013. Alun perin pääomaan lisätty yhteensä 181 miljoonan euron suuruinen osakkuuspääoma on sillä välin laskenut noin 55 miljoonaan euroon pääoman leikkauksen (Kapitalschnitt) vuoksi;
                        
                     
                           —
                        
                        
                           Kärntenin osavaltion olemassa olleiden liikesuhteiden yhteydessä suorittamat noin 200 miljoonan euron suuruiset maksuvalmiustoimenpiteet.
                        
                     
         
               (42)
            
            
               Seuraava taulukko sisältää tiivistelmän HGAA:lle kohdennetuista osakkuuspääoman alkuperäismäärästä (kaikki HBInt:iin) ja sen nykyisestä määrästä. On syytä muistaa, että osakkuuspääomalla ei ole äänivaltaa. Itävallan tasavalta omistaa kaikki osakkeet, joilla on äänivaltaa.
               
                  Taulukko 1
               
               
                  Osakkuuspääoma; tiivistelmä
               
               
                           Vanhojen osakkeenomistajien osakkuuspääoma
                        
                     
                            
                        
                        
                           Alkuperäinen summa (euroina)
                        
                        
                           Pääomanvähennyksen ja muiden toimenpiteiden (muuntaminen jne.) jälkeen
                        
                     
                           GRAWE
                        
                        
                           30 000 000
                        
                        
                           9 170 369
                        
                     
                           Kärntenin osavaltio
                        
                        
                           30 772 982
                        
                        
                           9 406 653
                        
                     
                           Kärntenin osavaltio
                        
                        
                           150 000 000
                        
                        
                           45 851 845
                        
                     
                           
                              Välisumma
                           
                        
                        
                           
                              210 772 982
                           
                        
                        
                           64 428 867
                        
                     
                           Itävallan tasavalta
                        
                        
                           900 000 000
                        
                        
                           275 111 073
                        
                     
                           Yhteensä
                        
                        
                           1 110 772 982
                        
                        
                           339 539 940
                        
                     
         
               (43)
            
            
               HGAA osti takaisin useita hybridi- ja muita pääomainstrumentteja huomattavasti niiden nimellisarvoa alemmalla hinnalla tai perui ne kokonaan kasvattaen näin pääomapohjaansa: Huhtikuussa 2012 HGAA toteutti liiketoimen, joka johti 153 miljoonan euron Tier 1 -varojen lisäykseen. Elokuussa 2012 HGAA perui joitakin hybridi-instrumentteja ja loi näin 23,5 miljoonaa euroa lisää pääomaa. Joulukuussa 2012 HGAA:n tarjous ostaa takaisin muita pääomainstrumentteja johti […] euron satunnaiseen voittoon.
            
         
               (44)
            
            
               Lisäksi omien varojen instrumenttien (osakkuuspääoma- ja muut hybridipääomainstrumentit) omistajille ei jaettu voitosta riippuvaisia osinkoja tai kuponkeja HGAA:n tappioiden vuoksi. Vuosien 2009 ja 2010 osalta HGAA saattoi siis pitää yli […] euroa.
            
         2.5   HGAA:N ONGELMIEN SYYT
   
               (45)
            
            
               HGAA:n ongelmat aiheutuivat pääosin aggressiivisesta kasvustrategiasta, joka perustui edulliseen valtion takaamaan rahoitukseen.
            
         
               (46)
            
            
               HGAA laski voimakkaasti sen varaan, että Kaakkois-Euroopan maat kasvavat ja saavuttavat normit (kiinniotto) nopeasti. Pankki aloitti erityisesti vuosina 2000–2007 toiminnan monilla uusilla markkinoilla. Tämän seurauksena HGAA:n 9,8 miljardin euron tase 31 päivänä joulukuuta 2002 oli kasvanut 43,3 miljardiin euroon 31 päivään joulukuuta 2008 mennessä.
               
                  Taulukko 2
               
               
                  HGAA:n maa- ja toimialakohtainen laajentuminen
               
               
         
               (47)
            
            
               Laajentumisstrategian mahdollistivat HGAA:lle suotuisat Kärntenin osavaltion takauksiin (Ausfallshaftung) perustuvat rahoituskulut, jotka kasvoivat 4,9 miljardista eurosta 20,7 miljardiin euroon 31 päivän joulukuuta 2002 ja 31 päivän joulukuuta 2009 välisenä aikana. Edullisen rahoituksen saatavuus sai HGAA:n laiminlyömään paikallisten talletusten luomisen.
            
         
               (48)
            
            
               Taseen nopea laajeneminen Kaakkois-Euroopan maissa yhdistettynä edulliseen valtion takaamaan rahoitukseen tuotti voittoa lyhyellä aikavälillä. Vuosina 2002–2006 HGAA teki voittoa jokaisena vuonna vuotta 2004 lukuun ottamatta. Liiketoimintamalli kätki kuitenkin taustalla olevat omaisuuserien laadun heikkenemiseen ja jälleenrahoitukseen liittyvät riskit ja sai pankin laiminlyömään tarkistukset ja sisäisen valvonnan ja riskienhallinnan menetelmien kehittämisen, joita olisi tarvittu selviytymiseen niistä tarpeista, jotka olivat muuttuneet HGAA:n laajentumisen jälkeen. Liiketoimintavolyymin kasvattamisen ohjatessa pankin strategiaa ja saaden sen ottamaan suuria riskejä erityisesti kiinteistö- ja matkailusektorin hankkeissa pankin taloudelliset ja liiketoimintariskit arvioitiin johdonmukaisesti väärin. Riittävien valvontamekanismien puute altisti pankin myös petoksille, mikä johti useisiin rikostutkintoihin. Ajan kuluessa HGAA:n salkkua alkoi vaivata – osin puutteellisten vakuuksien vuoksi – maksamatta jääneiden lainojen suuri osuus. Monissa tapauksissa vakuuden myyminen osoittautui vaikeaksi tai mahdottomaksi ja edellytti näin suuria alaskirjauksia.
            
         
               (49)
            
            
               Pankki altisti itsensä myös muille takaisinmaksuriskeille myöntämällä huomattavan osan vähittäisasiakkaille ja pienille ja keskisuurille yrityksille, jäljempänä ’pk-yritykset’, Kaakkois-Euroopassa antamistaan lainoista euroina tai Sveitsin frangeina. Erityisesti Sveitsin frangin arvon noustua suhteessa paikallisiin valuuttoihin nämä riskit ovat osin toteutuneet.
            
         
               (50)
            
            
               Kun otetaan huomioon pankin kohdeasiakaskunta ja omaisuussalkku, pankki toimi riittämättömän pääoman turvin, vaikkakin silloisen sääntelyn rajoissa. Tästä tuli ongelma miltei välittömästi sen jälkeen, kun onni kääntyi. Komissiolle toimitetun likvidaatiosuunnitelman sisältämä laskelma osoittaa, että ilman tukitoimenpiteitä pankin pääomasuhde olisi vuodesta 2013 ollut negatiivinen niin Tier 1:n […] kuin omien varojen […] osalta. Laskelma on kuvitteellinen siltä osin, kun pankin dramaattiselle saneeraukselle tai likvidaatiolle olisi ollut tarvetta jo aikaisemmin. Itävallan mukaan likvidaatiolla olisi ollut vaikutusta koko Itävallan taloudelliseen vakauteen, mikä johtui erityisesti Kärntenin osavaltion vastuulleen ottamista velkatakauksista, jotka olisivat saattaneet tällaisessa tilanteessa langeta maksettaviksi, mutta myös niiden Kaakkois-Euroopan maiden taloudelliseen vakauteen, joissa HGAA:lla on merkittävä markkinaosuus.
            
         
               (51)
            
            
               Pankki havaitsi liiketoimintamallinsa toimimattomuuden liian myöhään ja reagoi siihen liian hitaasti, osin konsernin monimutkaisen rakenteen ja suuren ja monimuotoisen organisaation johtamisen vaikeuden vuoksi.
            
         
               (52)
            
            
               Vielä […] alkupuolella uuteen liiketoimintaan liittyvien omaisuuserien laatu oli edelleen ongelmallinen ja marginaalit riittämättömiä asianmukaiset riskit ja pääomakulut huomioon ottaen.
            
         
               (53)
            
            
               Aikaisemmin toimitetut rakenneuudistussuunnitelmat eivät todistaneet HGAA:n elinkelpoisuutta itsenäisenä pankkina.
            
         
               (54)
            
            
               Lisäksi niissä Itävallan toimittamissa tiedoissa, joihin tämä päätös perustuu (18), rakenneuudistussuunnitelmien perusskenaariot esittävät konsernin tuloksen olevan negatiivinen vuosina 2013–2017 samalla, kun ne asettavat lisäpääoman tarpeen […] euroon. Jopa ”Management-Szenario”, jonka sisältämät toimenpiteet eivät ole riittäviä rajoittamaan potentiaalista kilpailun vääristymistä, esittää paluuta ([…] suuruiseen) kohtuulliseen kannattavuuteen vasta vuonna 2017 ja tappioita ennen sitä. Kyseinen ennuste ei myöskään sisällä arviota takausten pidentämisestä mahdollisesti aiheutuvista kustannuksista vuoden 2013 jälkeiselle ajalle.
            
         2.6   SITOUMUSTEN OSITTAINEN NOUDATTAMINEN
   
               (55)
            
            
               Joulukuun 2012 pelastamispäätöksessä komissio hyväksyi Itävallan ilmoittamat toimenpiteet jäsenvaltion antamien tiettyjen sitoumusten valossa. Sitoumusten oli tarkoitus varmistaa, että kilpailun vääristymistä rajoitetaan mahdollisimman paljon. Sitoumusten tavoite oli rajoittaa pankin liiketoimia muun muassa tuottotason, asiakkaiden riskikategorioiden ja maturiteettien osalta ja siten rajoittaa riskikäyttäytymistä ja näin ollen liiketoiminnan laajentamista kilpailijoiden vahingoksi.
            
         
               (56)
            
            
               Tammikuussa 2013 Itävalta ilmoitti komissiolle, että pankki ei kykenisi noudattamaan kaikkia kyseisiä sitoumuksia tytäryhtiöidensä osalta taloudellisten syiden vuoksi. Itävalta viittasi erityisesti valuuttalainarajoituksiin, julkista rahoitusta koskeviin rajoituksiin sekä rajoituksiin, jotka koskivat yrityslainasitoumuksia, joita oli myönnetty asiakkaille, joiden luottoluokitus oli vähintään […], joita ei Itävallan mukaan voitu toteuttaa Kaakkois-Euroopan maissa. HBA:n osalta viitattiin rajoitukseen, jonka mukaan julkisen rahoituksen sopimuksia koskeva enimmäismäärä olisi […].
            
         3.   LIKVIDAATIOSUUNNITELMA
   
   
               (57)
            
            
               Itävalta toimitti 29 päivänä kesäkuuta 2013 likvidaatiosuunnitelman, jonka mukaan HGAA likvidoidaan järjestelmällisesti sen ajan kuluessa, mikä on tarpeen potentiaalisesti elinkelpoisten omaisuuserien myymiseksi. Jäljelle jäävät osuudet lopetettaisiin ajan kuluessa.
            
         
               (58)
            
            
               Likvidaatiosuunnitelman mukaan HGAA:n taseen suuruus laskee 85 prosenttia 43,3 miljardista eurosta 6,56 miljardiin euroon vuosina 2008–2017. Saman ajanjakson kuluessa sen riskipainotetut omaisuuserät laskevat 85 prosenttia vuoden 2008 lopun 32,8 miljardista eurosta 4,75 miljardiin euroon.
            
         
               (59)
            
            
               Likvidaatiosuunnitelmassa esitellään likvidaation täytäntöön panemiseksi strategia pankin kolmelle jäljellä olevalle osalle eli i) itävaltalaiselle pankille (HBA), ii) Kaakkois-Euroopan verkostolle ja iii) lakkautettavalle osalle.
            
         
               (60)
            
            
               Likvidaatioprosessia ohjataan konsernin keskushallinnon kautta. Keskushallinnossa on jo toteutettu useita kehitystoimenpiteitä, jotka liittyvät muun muassa riskienhallintaan, raportoimiseen, vakuuksien arvostamiseen ja luokituksia koskeviin menetelmiin (19).
            
         
               (61)
            
            
               Yleisellä tasolla likvidaatiosuunnitelmassa painotetaan HBA:n jo aloitetun myymisen saattamista päätökseen ja Kaakkois-Euroopan verkoston houkuttelevuuden lisäämistä. Jälkimmäisen tavoitteena on mahdollistaa kaikkien Kaakkois-Euroopan yksiköiden myynti 30 päivään kesäkuuta 2015 mennessä. Tätä tarkoitusta varten Itävalta on antanut useita uutta liiketoimintaa koskevia sitoumuksia, joiden tarkoituksena on varmistaa riittävä riskien ja kannattavuuden tasapaino siihen asti, kunnes Kaakkois-Euroopan yksiköt saadaan myytyä.
            
         
               (62)
            
            
               Tarkemmin sanoen HGAA tulee käytännössä myöntämään yksityisasiakkaille ainoastaan uusia kiinnelainoja, joiden luototusaste on […] prosenttia tai korkeampi, sisäisen rahoituksen kustannusmatriisi tulee olemaan yhteismitallinen kulloinkin kyseessä olevan konttorin tai tytäryhtiön rahoitustilanteen kanssa ja […] tullaan, muutamia poikkeuksia lukuun ottamatta, myöntämään asiakkaille ainoastaan siinä tapauksessa, että kyseisellä asiakkaalla on […].
            
         HBA:N MYYNTI
   
               (63)
            
            
               Toukokuun 31 päivänä 2013 allekirjoitettiin sopimus kaikkien HBA:n osakkeiden myynnistä Anadi Financial Holdings Pte. Ltd:n kanssa. Myynti odotetaan tällä hetkellä saatavan päätökseen ennen 31 päivää joulukuuta 2013 (20).
            
         
               (64)
            
            
               Myynnin päättämiseen asti HBA jatkaa toimintaansa Kärntenin osavaltiossa toimivana paikallisena pankkina, jolla on konttorit Wienissä ja Salzburgissa. Pankin kokoa on jo pienennetty huomattavasti, ja yksi 1,99 miljardin euron arvoinen ongelmallinen salkku pilkottiin ennen 31 päivää joulukuuta 2011. HBA:n tase 31 päivänä joulukuuta 2012 oli 4,15 miljardia euroa (31 päivänä joulukuuta 2008 se oli 7,05 miljardia euroa).
            
         KAAKKOIS-EUROOPAN VERKOSTO
   
               (65)
            
            
               Kaakkois-Euroopan verkoston liiketoimintaa on jo supistettu huomattavasti keskittymällä ydinmarkkinoihin ja ydinosaamiseen Sloveniassa, Kroatiassa, Bosnia ja Hertsegovinassa, Serbiassa ja Montenegrossa. Lisäksi mainituissa maissa toiminnassa olevia yksiköitä avustettiin 2,4 miljardin euron salkun pilkkomisella. Toisen […] euron arvoisen salkun pilkkomisen on suunniteltu tapahtuvan vuonna 2013, kun toimenpide on saanut paikallisten valvontaviranomaisten hyväksynnän. Koko Kaakkois-Euroopan verkoston taseen suuruus oli 10,11 miljardia euroa 31 päivänä joulukuuta 2012. Se tulee laskemaan edelleen alle […] euroon, kun suunnitellun lisäsalkun siirto on saatu päätökseen, jolloin sen suuruus tulee olemaan noin […] prosenttia 31 päivänä joulukuuta 2008 päivätyn taseen suuruudesta (14,8 miljardia euroa).
            
         
               (66)
            
            
               Kaakkois-Euroopan maissa toimivien yksiköiden liiketoimintastrategiaa on myös muutettu niiden myyntikelpoisuuden parantamiseksi niin, että ne keskittyvät pienen mittakaavan yritys- ja vähittäispankkiasiakkaisiin sekä pk-yrityksiin. Myös yksiköiden rahoitusstrategia on uudistumassa paikallisten yksikköjen siirtäessä painopistettä paikalliseen rahoitukseen sen sijaan, että ne turvautuisivat liikaa konsernin toimittamaan rahoitukseen. Uusi liiketoiminta on jo nyt kokonaan paikallisesti rahoitettua.
            
         
               (67)
            
            
               
                  Sloveniassa pankkitoiminta keskittyy […] ja […] asiakkaisiin […] tavoitteenaan […]. […] vähennetään merkittävästi suunnitellulla poistumisella […] pankin pysyessä aktiivisena […].
            
         
               (68)
            
            
               
                  Kroatiassa pankki aikoo laajentaa […] tavoitteenaan […]. […] osalta aikomus on keskittyä enemmän […]. […] painopiste on […] pienessä mittakaavassa.
            
         
               (69)
            
            
               
                  Bosnia ja Hertsegovinassa painopiste siirtyy entistä enemmän […] yhdistettynä johdonmukaiseen […], parempaan […] ja […]. […] vähennetään, painopisteen pysyessä […].
            
         
               (70)
            
            
               
                  Serbiassa painopiste on […] tavoitteen ollessa […] löytäminen. […] kohdalla painopiste on […] ja […]. […] pankki aikoo […] myös tulosta tekevien salkkujen osalta.
            
         
               (71)
            
            
               
                  Montenegrossa […] keskittyy ja […] […].
            
         
               (72)
            
            
               Kaakkois-Euroopan pankkien painopistealueissa ja liiketoimintastrategioissa toteutettavien muutosten tavoite on lisätä yksikköjen myynnin todennäköisyyttä ajan kuluessa. Likvidaatiosuunnitelman mukaan Kaakkois-Euroopan verkosto myydään yhtenä kokonaisuutena tai osina 30 päivään kesäkuuta 2015 mennessä. Kauppa tai kaupat toteutetaan avoimella ja läpinäkyvällä myynnillä, jossa ostajilla on mahdollisuus ostaa koko verkosto tai osia siitä.
            
         
               (73)
            
            
               Ne osat Kaakkois-Euroopan verkostoa, joita ei ole myyty 30 päivään kesäkuuta 2015 mennessä, lopettavat välittömästi uusien liiketoimintatoimeksiantojen vastaanoton ja siirretään lakkautettavaan yksikköön (21).
            
         LAKKAUTETTAVA OSA
   
               (74)
            
            
               Lakkautettavan osan tarkoitus on ajaa kaikki lakkautettavat yksiköt ja salkut alas mahdollisimman nopeasti.
            
         
               (75)
            
            
               Italian toiminnot ovat jo alasajossa. Tavoitteena on ohjata järjestelmällistä lakkautusprosessia ja välttää samalla talletusten äkillistä pakoa (22).
            
         
               (76)
            
            
               Lakkautettava osa kattaa myös kaikki muut salkut, jotka on merkitty alasajettaviksi (mukaan lukien yksiköt, jotka ovat lopettaneet uuden liiketoiminnan, kuten entisessä Jugoslavian tasavallassa Makedoniassa, Ukrainassa, Bulgariassa, Saksassa ja Unkarissa sijaitsevat tytäryhtiöt), sekä osuudet teollisuus- ja matkailuyrityksissä.
            
         
               (77)
            
            
               Lyhyesti voidaan todeta, että lakkautettavaan osaan lukeutuvat erityisesti:
               
                           i)
                        
                        
                           HBI,
                        
                     
                           ii)
                        
                        
                           osuudet yrityksissä (teollisuus ja turismi), jotka eivät ole strategisesti tärkeitä,
                        
                     
                           iii)
                        
                        
                           lakkautettavat osuudet finanssiyhtiöissä, a) HBInt:in salkku sekä nykyiset alasajettavat salkut ja eri taloudellisissa yksiköissä vielä olevat jälleenrahoitustoiminnot (erityisesti HBI:ssä ja Kaakkois-Euroopan maissa); b) salkut, jotka on siirretty pois joistakin tytäryhtiöistä, kuten HBI ja Kaakkois-Euroopan verkoston pankit tai leasingyhtiöt; c) lakkautettavat leasingyhtiöt,
                        
                     
                           iv)
                        
                        
                           Erillisyhtiöt Norica ja HBInt Credit Management (CM) (23).
                        
                     
         
               (78)
            
            
               Arvioitu kumulatiivinen pääomatarve vuoteen 2017 (joka johtuu pääasiassa myytävien yksikköjen kirjanpitoarvon alenemisesta, eri salkkuihin liittyvistä lisätappioista ja tarvittavasta jälleenrahoituksesta) nousee noin 2,6 miljardiin euroon perusskenaariossa ja jopa 5,4 miljardiin euroon pessimistisessä stressiskenaariossa. Likvidaatiosuunnitelmassa tehdään myös olettamuksia maksuvalmiuden lisätarpeen mukaan siitä, toimitetaanko pääoma rahana vai takauksena. Mikäli pääoma toimitetaan likvidissä muodossa, HGAA:n maksuvalmiuden lisätarve vuoteen 2017 saakka olisi noin 2,5 miljardia euroa perusskenaariossa. Pessimistisessä stressiskenaariossa sen arvioidaan nousevan 3,3 miljardiin euroon (24).
            
         
               (79)
            
            
               Koska Itävallan mukaan lakkautettavan osan kohdalla tutkitaan kuitenkin vielä eri vaihtoehtoja, arviot voivat vielä muuttua. Itävalta on muun muassa ilmoittanut tutkivansa vaihtoehtoa perustaa omaisuudenhoitoyhtiö, joka antaisi HGAA:lle mahdollisuuden siirtää lakkautettavat omaisuuserät kyseiseen yhtiöön, joka toimisi ilman pankkitoimilupaa. Tällainen siirto vaikuttaisi siihen ajankohtaan, jolloin pääoman tarve syntyy.
            
         ITÄVALLAN ANTAMAT SITOUMUKSET
   
               (80)
            
            
               Itävalta on lupautunut varmistamaan, että 29 päivänä kesäkuuta 2013 toimitettu likvidaatiosuunnitelma, siinä muodossa kuin se oli viimeisimmän Itävallan 27 päivänä elokuuta 2013 ilmoittaman muokkauksen jälkeen, toteutetaan täysimittaisesti liitteessä esitetyt sitoumukset mukaan lukien ja mainitussa liitteessä olevan aikataulun mukaisesti.
            
         4.   PERUSTEET MENETTELYN ALOITTAMISELLE
   
   
               (81)
            
            
               Komissio muistuttaa, että se aloitti muodollisen tutkintamenettelyn, joka koski HGAA:n rakenneuudistustuen soveltuvuutta sisämarkkinoille SEUT-sopimuksen 108 artiklan 2 kohdan nojalla, koska sillä oli aikaisemmin toimitettujen rakenneuudistussuunnitelmien perusteella vakavia epäilyjä siitä, kykeneekö HGAA palauttamaan pitkäaikaisen elinkelpoisuutensa. Komissio on myös esittänyt epäilyjä, jotka koskivat riittävän vastuunjaon varmistamista ja kilpailun vääristymisen riittävää rajoittamista.
            
         
               (82)
            
            
               Komissio on toistuvasti kyseenalaistanut HGAA:n kyvyn palauttaa elinkelpoisuutensa (25) ja esittänyt vakavia epäilyjä erityisesti liiketoimintamallista (26). Komissio on myös epäillyt HGAA:n kykyä korvata pääomaansa riittävästi, mihin elinkelpoiseksi katsottavan pankin edellytetään kykenevän (27). Komissio pyysi jo joulukuun 2009 pelastamispäätöksessään jäsenvaltiota harkitsemaan vaihtoehtoa, jossa pankki ajettaisiin alas (28).
            
         
               (83)
            
            
               Elinkelpoisuutta arvioidessaan komissio esitti epäilyjä, jotka liittyivät erityisesti rahoitusstrategiaan (29), omaisuuserien laatuun (30) ja sisäisiin valvontarakenteisiin (31). Joulukuun 2012 pelastamispäätöksen johdanto-osan 37 kappaleessa komissio esitti epäilyjä HGAA:n uuden liiketoiminnan laadusta.
            
         
               (84)
            
            
               Vastuunjaon osalta vuoden 2009 menettelyn aloittamista koskevassa päätöksessä (32) ja joulukuun 2009 pelastamispäätöksessä (33) mainitaan BayernLB:n ja HGAA:n muiden entisten omistajien (GRAWE ja Kärntenin osavaltio) mahdollisesti puutteellinen vastuunjako. Vuoden 2009 menettelyn aloittamista koskevan päätöksen johdanto-osan 102 kappaleessa mainitaan HGAA:n hybridipääoman omistajien puutteellinen vastuunjako.
            
         
               (85)
            
            
               Vuoden 2010 jatkamispäätöksen johdanto-osan 41 kappaleessa kyseenalaistetaan se, onko Itävallan HGAA:han hätäapuohjelman ehtojen mukaisesti lisäämä pääoma riittävässä määrin korvattavissa ottaen huomioon, että Itävalta oli katsonut pankin olevan perimmiltään terve ja että pankki näin ollen hyötyi edullisemmista korvausmaksuista, kuin mitä se olisi ollut velvollinen maksamaan, jos sen olisi katsottu olevan vaikeuksissa oleva pankki.
            
         
               (86)
            
            
               Kilpailun vääristymisen osalta komissio epäili, Itävallan aikaisemmin toimittamien suunnitelmien perusteella, olivatko taseen suuruuden vähennykset riittäviä (34), ja peräänkuulutti toistuvasti toimenpiteitä, joilla puututtaisiin kilpailun vääristymiseen (35). Jatkuvasti kasvavan tuen määrän vuoksi komissio on toistuvasti vaatinut lisätoimenpiteitä, joilla puututtaisiin kilpailun vääristymiseen (36).
            
         5.   ASIANOMAISTEN ESITTÄMÄT HUOMAUTUKSET
   
   
               (87)
            
            
               Komissio ei saanut asianomaisilta huomautuksia.
            
         6.   ITÄVALLAN ESITTÄMÄT HUOMAUTUKSET
   
   
               (88)
            
            
               Itävallan esittämät huomautukset koskevat pääosin BayernLB:lle myönnetyn takauksen käsittelyä komissiossa. Heinäkuun 25 päivänä 2012 antamassaan päätöksessä asiassa SA. 28487 (C16/2009) (37), joka koski BayernLB:lle myönnettyä rakenneuudistustukea, komissio päätteli, että Itävallan tasavallan myöntämä takaus 2,638 miljardin euron maksuvalmiudelle, jonka BayernLB vuoden 2009 pelastamisoperaation yhteydessä sopi jättävänsä HGAA:han, on BayernLB:lle myönnettyä valtiontukea, joka soveltuu sisämarkkinoille ja voidaan hyväksyä. Itävalta nosti 5 päivänä lokakuuta 2012 kyseistä päätöstä koskevan kumoamiskanteen (38) ja vetosi erityisesti siihen, että komissio ei ollut esittänyt syytä, miksi toimenpide tulisi katsoa sisämarkkinoille soveltuvaksi, ja piti kiinni kannastaan, ettei toimenpide muodostanut BayernLB:n hyväksi myönnettyä tukea.
            
         
               (89)
            
            
               Itävalta sitoutuu varmistamaan, että liitteessä esitettyjä sitoumuksia noudatetaan kaikilta osin.
            
         7.   ARVIOINTI
   
   Rakenneuudistustuen arvioinnissa on otettava huomioon kaikki HGAA:lle vuodesta 2008 myönnetyt tuet.
   7.1   TUEN OLEMASSAOLO
   
               (90)
            
            
               SEUT-sopimuksen 107 artiklan 1 kohdan mukaan jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu sisämarkkinoille, siltä osin kuin se vaikuttaa jäsenvaltioiden väliseen kauppaan.
            
         
               (91)
            
            
               Toimenpiteen luokittelu valtiontueksi edellyttää seuraavien ehtojen täyttymistä: i) toimenpide rahoitetaan valtion varoista; ii) se antaa tietyille yrityksille tai tuotannonaloille niitä suosivan edun; iii) etu on valikoiva ja iv) toimenpide vääristää tai uhkaa vääristää kilpailua ja voi vaikuttaa jäsenvaltioiden väliseen kauppaan. Kunkin ehdon tulee täyttyä ennen toimenpiteen luokittelua valtiontueksi.
            
         
               (92)
            
            
               Pankkeja koskevan hätäapuohjelman hyväksymisestä annetun päätöksen johdanto-osan 51–56 kappaleessa vahvistetaan, että kaikki ohjelman perusteella myönnetyt toimenpiteet luokitellaan valtiontueksi. Komissio myös muistuttaa, että se on jo vuoden 2009 pelastamispäätöksen johdanto-osan 48–53 kappaleessa, heinäkuun 2011 pelastamispäätöksen johdanto-osan 25 kappaleessa ja joulukuun 2012 pelastamispäätöksen johdanto-osan 16 kappaleessa näyttänyt toteen, että SEUT-sopimuksen 107 artiklan 1 kohdassa mainitut ehdot täyttyvät kohdissa a) ja b) lueteltujen tukitoimenpiteiden osalta ja että kyseiset toimenpiteet katsotaan näin ollen valtiontueksi. Komissio pitäytyy kannassaan alla esitetyn mukaisesti.
            
         a)   Itävallan pankkeja koskevan hätäapuohjelman perusteella myöntämät toimenpiteet
   
   
               (93)
            
            
               Kaikki pankkeja koskevan hätäapuohjelman perusteella myönnetyt toimenpiteet – nimittäin 900 miljoonan euron pääomitus ja vuonna 2008 saadut 1,35 miljardin euron takaukset – ovat ohjelman hyväksymisestä annetun päätöksen johdanto-osan 51–56 kappaleen mukaisesti tukea.
            
         b)   Itävallan myöntämät lisätoimenpiteet
   
   
               (94)
            
            
               Pankkeja koskevan hätäapuohjelman ulkopuolella Itävalta on hyväksynyt 450 miljoonan euron pääomituksen, 100 miljoonan euron omaisuuserien takauksen (joka on sittemmin päätetty), 200 miljoonan euron omaisuuserien takauksen, 500 miljoonan euron pääoman lisäyksen osakkeiden muodossa ja nimellisarvoltaan 1 miljardin euron takauksen toissijaisille Tier 2 -pääomainstrumenteille.
            
         
               (95)
            
            
               Sekä pääoman lisäys että takaukset myönnettiin valtion varoista SEUT-sopimuksen 107 artiklan 1 kohdan mukaisesti. Ne myönnettiin yhdelle yritykselle ja olivat näin ollen valikoivia. Ne myönnettiin ehdoilla, jotka eivät olisi HGAA:n saatavilla markkinoilla, eikä Itävalta kiistä tätä seikkaa. Koska HGAA on voimakkaalle kansainväliselle kilpailulle avoinna olevalla finanssisektorilla toimiva yritys, mikä tahansa HGAA:n valtion varoista saama etu on omiaan vaikuttamaan unionin sisäiseen kauppaan ja vääristämään kilpailua. Edellä mainitut perusteet mainittiin jo joulukuun 2012 pelastamispäätöksen johdanto-osan 16 kappaleessa ja vahvistetaan tässä päätöksessä.
            
         c)   BayernLB:n pääomitus
   
   
               (96)
            
            
               BayernLB itse sai pääomitusta Baijerin osavaltiolta vuonna 2008 ja käytti osan näistä varoista tytäryhtiönsä HGAA:n pääomittamiseen. BayernLB-päätöksen johdanto-osan 124 kappaleen mukaan Baijerin osavaltion myöntämä pääomitus luokitellaan kokonaisuudessaan tueksi BayernLB:lle. Koska tuen määrää yksittäisessä toimenpiteessä ei voida ottaa huomioon kahteen kertaan, komissio päättelee, että BayernLB:n toteuttamaa HGAA:n pääomitusta ei luokitella HGAA:n hyväksi myönnetyksi valtiontueksi. Lisäksi vaikuttaa siltä, että BayernLB:n HGAA:n pääomituksen aikaisen toiminnan tarkoituksena oli turvata BayernLB:n sijoitus tytäryhtiöönsä markkinatalousnäkökohtien mukaisesti ja että sen päätöstä pääomittaa HGAA:ta ei voida lukea jäsenvaltion vastuulle.
            
         d)   Ehdolliset tukitoimenpiteet
   
   
               (97)
            
            
               Itävalta hakee hyväksyntää tukitoimenpiteille, jotka täyttäisivät mahdollisesti syntyvät pääoma- ja maksuvalmiustarpeet, jotka voivat stressiskenaariossa nousta 5,4 miljardiin euroon pääoman osalta ja 3,3 miljardiin euroon maksuvalmiuden osalta. Edellä mainitut potentiaaliset HGAA:n lakkauttamista varten tulevaisuudessa myönnettävät tukitoimenpiteet annetaan SEUT-sopimuksen 107 artiklan 1 kohdassa tarkoitetuista valtion varoista. Ne myönnetään yhdelle yritykselle, ja ovat näin ollen valikoivia. Koska ne myönnetään ehdoilla, jotka eivät olisi HGAA:n saatavilla markkinoilla, ne katsotaan eduksi. Koska HGAA on voimakkaalle kansainväliselle kilpailulle avoinna olevalla finanssisektorilla toimiva yritys, mikä tahansa HGAA:n valtion varoista saama etu on omiaan vaikuttamaan unionin sisäiseen kauppaan ja vääristämään kilpailua.
            
         
      Tuen kokonaismäärää koskeva päätelmä
   
   
               (98)
            
            
               Itävallan pääoman vahvistamisen kautta HGAA:lle myöntämän tuen kokonaismäärä on 3,15 miljardia euroa (mukaan lukien 300 miljoonan euron suuruiset omaisuuserien takaukset, joilla on sama vaikutus kuin pääoman lisäyksellä). Tämä määrä vastaa noin 9,6:ta prosenttia HGAA:n riskipainotetuista omaisuuseristä vuonna 2008. HGAA on myös saanut yhteensä 1,35 miljardia euroa takauksina. Tämän lisäksi Itävalta on pyytänyt hyväksyntää potentiaalisille tukitoimenpiteille, jotka voivat olla tarpeen tulevaisuuden pääomatarpeiden kattamiseksi HGAA:n lakkauttamisessa ja jotka voivat stressiskenaariossa nousta 5,4 miljardiin euroon. Tämän johdosta tuen kokonaismäärä pääoman ja omaisuuserien takausten osalta nousisi 8,55 miljardiin euroon, joka vastaa 26:ta prosenttia riskipainotetuista omaisuuseristä. Itävalta on pyytänyt hyväksyntää myös 3,3 miljardin euron suuruisille maksuvalmiustoimenpiteille.
            
         7.2   TUEN SOVELTUVUUS SISÄMARKKINOILLE
   7.2.1   SEUT-sopimuksen 107 artiklan 3 kohdan b alakohdan soveltaminen
   
   
               (99)
            
            
               SEUT-sopimuksen 107 artiklan 3 kohdan b alakohdan mukaan valtiontuki voidaan katsoa sisämarkkinoille soveltuvaksi, kun se myönnetään ”jäsenvaltion taloudessa olevan vakavan häiriön poistamiseen”.
            
         
               (100)
            
            
               Vuoden 2010 alusta alkaen vaikuttaneesta talouden hitaasta elpymisestä huolimatta komissio katsoo, että SEUT-sopimuksen 107 artiklan 3 kohdan b alakohdassa tarkoitetun valtiontuen myöntämiselle asetetut vaatimukset täyttyvät edelleen, ottaen huomioon rahoitusmarkkinoilla yhä vallitsevan paineen. Komissio vahvisti tämän kannan hyväksyessään heinäkuussa 2013 komission tiedonannon valtiontukisääntöjen soveltamisesta finanssikriisin yhteydessä pankkien hyväksi toteutettaviin tukitoimenpiteisiin 1 päivästä elokuuta 2013 (39).
            
         
               (101)
            
            
               Itävallan keskuspankki on jo aikaisemmin vahvistanut, että HGAA oli pankki, jolla oli systeeminen merkitys koko Itävallan ja Kaakkois-Euroopan rahamarkkinoille. Se myös toisti tämän kannan 3 päivänä joulukuuta 2012 päivätyssä kirjeessään. Ilman tukitoimenpiteitä valvontaviranomaiset olisivat saattaneet sulkea HGAA:n sen pääomavaatimusten rikkomusten vuoksi.
            
         
               (102)
            
            
               Sellaisen pankin sulkemisella, jolla jäsenvaltio katsoo olevan systeemistä merkitystä, kuten HGAA, voisi näissä olosuhteissa olla välitön vaikutus jäsenvaltion rahamarkkinoihin ja näin ollen myös koko talouteen. Rahoitusmarkkinoilla nykyisin vallitsevan herkän tilanteen vuoksi komissio perustaa edelleen arvionsa pankkisektorin valtiontukitoimenpiteistä SEUT-sopimuksen 107 artiklan 3 kohdan b alakohtaan.
            
         7.2.2   Tukitoimenpiteiden soveltuvuus sisämarkkinoille
   
   
               (103)
            
            
               Kaikki valtiontueksi katsotut toimenpiteet on tehty HGAA:n rakenneuudistuksen ja likvidaation yhteydessä. Komission tiedonannossa elinkelpoisuuden palauttamisesta ja rahoitusalalla tämänhetkisessä kriisissä toteutettujen rakenneuudistustoimenpiteiden arvioinnista valtiontukisääntöjen perusteella (40), jäljempänä ’rakenneuudistustiedonanto’, määritetään tämänhetkisessä kriisissä rahoituslaitoksille myönnettyihin rakenneuudistus- ja likvidaatiotukiin sovellettavat säännöt. Rakenneuudistustiedonannon mukaan rahoituslaitoksen rakenneuudistuksen on tämänhetkisessä kriisissä ollakseen SEUT-sopimuksen 107 artiklan 3 kohdan b alakohdan mukaisesti sisämarkkinoille soveltuva i) johdettava pankin elinkelpoisuuden palautumiseen, ii) sisällettävä tuensaajan merkittävä oma osallistuminen (vastuunjako) ja varmistettava, että tuen määrä on rajoitettu välttämättömään vähimmäismäärään, ja iii) sisällettävä merkittäviä toimia, joilla rajoitetaan kilpailun vääristämistä.
            
         
      Elinkelpoisuuden palautuminen
   
   
               (104)
            
            
               Kuten komissio on rakenneuudistustiedonannossa esittänyt, jäsenvaltion on toimitettava kattava rakenneuudistussuunnitelma, joka osoittaa, kuinka rahoituslaitoksen pitkän aikavälin elinkelpoisuus palautetaan ilman valtiontukea kohtuullisen ajan kuluessa ja enintään viiden vuoden kuluessa. Rakenneuudistustiedonannon 13 kohdan mukaan pitkän aikavälin elinkelpoisuus saavutetaan, kun pankki kykenee kilpailemaan markkinoilla pääomasta omin voimin ja säädettyjen edellytysten mukaisesti. Tätä tarkoitusta varten pankin on kyettävä vastaamaan itse kaikista kustannuksistaan ja sen pääoman tuoton on oltava riskiprofiiliin nähden asianmukainen. Rakenneuudistustiedonannon 14 kohdan mukaan pitkän aikavälin elinkelpoisuus edellyttää, että myönnetty valtiontuki maksetaan ajan myötä takaisin tai siitä maksetaan tavanomaisten markkinaehtojen mukainen korvaus. Tällä tavoin varmistetaan, että kaikenlainen valtion lisätuki lopetetaan.
            
         
               (105)
            
            
               HGAA:ta koskevista aikaisemmin toimitetuista rakenneuudistussuunnitelmista ei voitu päätellä, että koko konsernin elinkelpoisuuden palauttaminen olisi todennäköistä.
            
         
               (106)
            
            
               Lisäksi komissio toteaa, että Kärntenin osavaltion tarjoamista takauksista peräisin oleva edullinen rahoitus tulee ajan myötä loppumaan ja että Kaakkois-Euroopan talouksien nopea kiinniottoprosessi on pysähtynyt.
            
         
               (107)
            
            
               Tämän seurauksena pankki ei pysty korvaamaan pääomaansa riittävällä tavalla eikä maksamaan takaisin valtion pääomaa. Näin ollen se ei myöskään voi saavuttaa elinkelpoisuutta rakenneuudistusajan loppuun mennessä. Tämän vuoksi HGAA:n elinkelpoisuuden palauttaminen itsenäisenä pankkina ei näytä olevan mahdollista. Edellä mainitun perusteella komissio päättelee, että sen elinkelpoisuuden palauttamista koskevat epäilyt ovat ennallaan.
            
         
               (108)
            
            
               Kuten rakenneuudistustiedonannon 9 kohdassa mainitaan, rakenneuudistussuunnitelmaan olisi sisällettävä vertailu vaihtoehtoihin, joita ovat esimerkiksi yrityksen osien erottaminen tai sulautuminen toiseen pankkiin. Jos pankin elinkelpoisuutta ei voida palauttaa, rakenneuudistussuunnitelmassa olisi ilmoitettava, miten pankin likvidaatio voidaan järjestää asianmukaisesti. Rakenneuudistustiedonannon 21 kohdan mukaan pankin järjestelmällistä likvidaatiota tai huutokauppaamista olisi aina harkittava, jos pankin pitkän aikavälin elinkelpoisuutta ei voida uskottavasti palauttaa.
            
         
               (109)
            
            
               Itävallan viranomaiset ovat toimittaneet likvidaatiosuunnitelman, joka sisältää asianmukaisen lakkauttamisstrategian. Toimitetussa suunnitelmassa esitetään toiminnassa olevien yksikköjen, itävaltalaisen HBA:n (josta on jo allekirjoitettu myyntisopimus) ja Kaakkois-Euroopan verkoston myyntiä avoimen menettelyn välityksellä kesäkuun 2015 loppuun mennessä. Kaikki jäljelle jäävät osat lakkautetaan hallitussa ja asianmukaisessa prosessissa. Tässä yhteydessä Itävalta sitoutuu siihen, ettei italialainen yksikkö HBI aloita uutta liiketoimintaa 1 päivästä heinäkuuta 2013 alkaen. Mikäli toiminnassa olevien Kaakkois-Euroopan yksikköjen myynti ei ole mahdollista 30 päivään kesäkuuta 2015 mennessä, myös ne lopettavat uuden liiketoiminnan ja lakkautetaan. Tämä seurauksena HGAA lakkaa olemasta aktiivinen yritys finanssisektorilla viimeistään 30 päivänä kesäkuuta 2015.
            
         
               (110)
            
            
               Toiminnassa olevien yksikköjen myynti toteutetaan rajoittamattomilla, läpinäkyvillä ja avoimilla menetelmillä, jotka antavat kaikille kiinnostuneille markkinaosapuolille mahdollisuuden tehdä yksiköistä tarjous. Tällaiset kilpailulliset menetelmät varmistavat, että paras tarjous on markkinahintainen eikä sisällä ostajalle annettavaa tukea (41). Jos komissio katsoo, että ostaja saa tukea, komissio arvioi kyseisen tuen soveltuvuuden sisämarkkinoille erillisessä menettelyssä.
            
         
               (111)
            
            
               Kysymykseen siitä, muodostavatko myytävät yksiköt HGAA:n taloudellisen toiminnan jatkumon ja ovatko tukitoimenpiteet siinä tapauksessa tukea kyseisille yksiköille, komissio toteaa ensinnäkin, että vielä ei ole selvää, tullaanko Kaakkois-Euroopan verkosto myymään kokonaisuudessaan yhdelle ostajalle vai hankkivatko useat eri ostajat osia nykyisestä verkostosta.
            
         
               (112)
            
            
               Muun muassa seuraavia tekijöitä on tarkasteltava taloudellisen toiminnan jatkumoa arvioitaessa: siirron kohde, siirron hinta, ostajayrityksen ja alkuperäisen yrityksen osakkaiden tai omistajien henkilöllisyys ja toimenpiteen taloudelliset perusteet (42).
            
         
               (113)
            
            
               Komissio toteaa ensinnäkin, että myönnetyn tuen tarkoitus ei ollut ratkaista yksittäisten yksiköiden ongelmia Itävallassa tai Kaakkois-Euroopan maissa, vaan HGAA:n ongelmat konsernina. Mikään Kaakkois-Euroopan maissa olevista tytäryhtiöistä, sen paremmin kuin HBA:kaan, ei edusta HGAA:n liiketoiminnan ydintä. Lisäksi myytävät yksiköt edustavat vain osaa HGAA:n omaisuuseristä. Myytävien yksiköiden liiketoimintamalli ei myöskään ole samanlainen kuin HGAA:n liiketoimintamalli; HGAA oli kansainvälinen pankkikonserni, joka oli riippuvainen Kärntenin osavaltion myöntämiin valtiontakauksiin perustuvasta edullisesta rahoituksesta ja joka keskittyi nopeaan laajenemiseen, jota hyödytti kehittyvien markkinoiden kiinniottopotentiaali. Kaakkois-Euroopan maissa olevien tytäryhtiöiden rahoitus ei enää tulevaisuudessa tule olemaan riippuvainen valtiontakauksista. Sen sijaan se tulee perustumaan paikalliseen (ja näin ollen kalliimpaan) rahoitukseen, joka vaatii marginaalien ja riskienhallinnan osalta varovaisempaa lähestymistapaa. HGAA keskittyi mieluummin suuren mittakaavan liiketoimintaan ja avainasiakkuuksiin, kun taas myytävien yksikköjen painopiste tulee olemaan pk-yrityksissä. Käytännössä myytävät yksiköt tulevat siis orientoitumaan uuteen asiakaskuntaan.
            
         
               (114)
            
            
               Komissio toteaa myös, että toiminnassa olevien yksiköiden myynnin tavoitteena on maksimoida HGAA:n omaisuuserien arvo ennen sen likvidointia HGAA:n velkojien etua ajatellen.
            
         
               (115)
            
            
               Kohteen, HGAA:n ja myytävien yksiköiden osakkaiden eri henkilöllisyyden ja myyntitoimenpiteen taloudellisen perusteen osalta komissio toteaa, että kun yksiköt on myyty ja HGAA on lakannut olemasta, HGAA:n taloudellinen toiminta ei tule jatkumaan.
            
         
               (116)
            
            
               Likvidaatiosuunnitelman mukaan toiminnassa olevista yksiköistä, jotka myydään, tullaan poistamaan joitakin omaisuuseriä. Nämä poistot parantavat sekä yksiköiden kykyä saada rahoitusta että jäljelle jäävän taseen omaisuuserien keskimääräistä laatua ja myötävaikuttavat näin kyseessä olevien yksiköiden myyntikelpoisuuteen.
            
         
               (117)
            
            
               Rakenneuudistustiedonannon 21 kohdassa huomautetaan, että itsenäisen ”hyvän pankin” luominen yhdistämällä olemassa olevan pankin ”hyviä” varoja ja velkoja voi myös olla hyväksyttävä tie elinkelpoisuuteen, mikäli uusi yksikkö ei kohtuuttomasti vääristä kilpailua. Tämä huomioon ottaen kaakkoiseurooppalaisen holdingyhtiön luominen tai joidenkin omaisuuserien uudelleenyhdistely pois HBInt:stä Kaakkois-Euroopan holdingyhtiöön elinkelpoisen ja myyntikelpoisen Kaakkois-Euroopan pankkiyksikön luomiseksi olisi hyväksyttävä ratkaisu (43).
            
         
               (118)
            
            
               Sekä vanhoista salkuista että uudemmista riskialttiista hankkeista lähtöisin olevaa omaisuuserien laatuongelmaa ei voitu ratkaista toiminnan jatkuvuuden perusteella nousevien riskikulujen ja arvonalentumisten vuoksi. Näin ollen komissio katsoo Itävallan esittämän likvidaatiosuunnitelman, jossa ongelmallisia omaisuuseriä siirretään entistä enemmän lakkautettavaan osaan, olevan oikea strategia.
            
         
               (119)
            
            
               Likvidaatiosuunnitelman sisältämän rahoitusajatuksen mukaan myytävät yksiköt tulevat lisäämään keskittymistä paikalliseen rahoitukseen ja pyrkivät näin vähentämään riippuvuuttaan HGAA:n tarjoamasta jälleenrahoituksesta. Komissio suhtautuu tähän rahoitusstrategian muutokseen myönteisesti. Se toteaa, että HGAA:n rahoitussitoumus myytäville yksiköille tulee jatkumaan.
            
         
               (120)
            
            
               Likvidaatiosuunnitelman mukaan myös HGAA:n leasingtoimet tulevat vähentymään huomattavasti. Leasingtoiminta on aiheuttanut huomattavan paljon HGAA:n ongelmista, sillä sen kannattavuus on suhteellisen pientä verrattuna sen riskeihin ja rahoitustarpeisiin. Myös tämä vähennys tulee myötävaikuttamaan toiminnassa olevien yksikköjen myyntikelpoisuuteen.
            
         
               (121)
            
            
               Komissio päättelee, että HGAA:n elinkelpoisuus ei ole palautettavissa ja että Itävallan HGAA:lle esittämällä järjestelmällisellä lakkauttamisstrategialla voidaan asianmukaisesti käsitellä HGAA ottaen huomioon, että pankin elinkelpoisuus sellaisenaan ei ole palautettavissa.
            
         
      Oma osallistuminen ja vastuunjako
   
   
               (122)
            
            
               Rakenneuudistustiedonannon mukaan tuensaajan riittävä oma maksuosuus tarvitaan, jotta tuen määrä voidaan rajoittaa välttämättömään vähimmäismäärään ja kilpailun vääristyminen sekä moraalikato voidaan ehkäistä. Tätä tarkoitusta varten rakenneuudistustiedonannossa edellytetään, että i) niin rakenneuudistuskuluja kuin tuen määrääkin tulee rajoittaa ja ii) merkittävä oma osallistuminen on tarpeen.
            
         
               (123)
            
            
               Lisäksi rakenneuudistustiedonannossa edellytetään, että voidakseen rajoittaa tuen määrän välttämättömään vähimmäismäärään pankin tulisi ensin käyttää rakenneuudistuksen rahoittamiseen omia varojaan. Rakenneuudistukseen liittyvien kulujen ei tulisi olla ainoastaan valtion vastuulla, vaan myös pankkiin sijoittaneiden vastuulla. Tämä tavoite saavutetaan erityisesti kattamalla tappioita käytettävissä olevalla pääomalla.
            
         
               (124)
            
            
               Kaikki HGAA:n entiset osakkeenomistajat ovat ensinnäkin myyneet osakkeensa Itävallan tasavallalle symboliseen yhden euron hintaan ja vähentäneet näin riskiä, että tukitoimenpiteet olisivat hyödyttäneet entisiä osakkeenomistajia. Entiset omistajat ovat myös tarjonneet HGAA:lle pääomaa tai maksuvalmiutta, jota on käytetty tappioiden kattamiseen ja maksuvalmiustilanteen parantamiseen.
            
         
               (125)
            
            
               HGAA:n enemmistöosakas osakkaiden myymisen aikaan oli BayernLB. BayernLB on osallistunut pääomittamiseen yhteensä 1,5 miljardilla eurolla samalla, kun se on luopunut oikeuksistaan omistajana ja vieläpä ilman odotuksia tulevista korvauksista. BayernLB osallistui myös HGAA:n maksuvalmiuden parantamiseen 4,3 miljardilla eurolla. Lisäksi BayernLB:tä odotti merkittävä alaskirjaus ja tappio, kun se myi HGAA:n osakkeet. Näin se osallistui myös moraalikadon estämiseen rakenneuudistustiedonannon 22 kohdan mukaisesti.
            
         
               (126)
            
            
               Tämän vuoksi komissio katsoo, että BayernLB:n vastuunjako entisenä omistajana on ollut merkittävää ja riittävää.
            
         
               (127)
            
            
               Tähän päätelmään ei vaikuta meneillään olevan, BayernLB:lle maksamattomien lainojen takaisinmaksua koskevan oikeudenkäynnin lopputulos. Jos BayernLB häviäisi oikeudenkäynnin, sen vastuunjaon määrä kasvaisi vieläkin suuremmaksi. Jos BayernLB voittaisi oikeudenkäynnin, sen tässä päätöksessä arvioitu vastuunjaon määrä ei muuttuisi.
            
         
               (128)
            
            
               GRAWE:n osallistuminen koostuu sekä pääomasta että maksuvalmiustoimenpiteistä. GRAWE:n alkuperäinen 30 miljoonan euron pääoman lisäys HGAA:han on sittemmin vähentynyt noin 9 miljoonaan euroon, mikä johtuu Itävallan tasavallan pankin ainoana osakkeenomistajana tekemästä päätöksestä kohdistaa pääoma tappioiden kattamiseen (Kapitalschnitt). GRAWE osallistui myös HGAA:n maksuvalmiuden parantamiseen.
            
         
               (129)
            
            
               Edellä mainittujen seikkojen perusteella komissio katsoo GRAWE:n vastuunjaon olleen riittävää.
            
         
               (130)
            
            
               Kärntenin osavaltion osalta komissio toteaa, että Kärntenin osavaltio on osallistunut vastuunjakoon pääoman lisäyksellä, joka on sittemmin vähentynyt huomattavasti pääomanvähennyksen vuoksi.
            
         
               (131)
            
            
               Edellä mainittujen seikkojen perusteella komissio katsoo Kärntenin osavaltion vastuunjaon olleen riittävää.
            
         
               (132)
            
            
               GRAWE:n ja Kärntenin osavaltion saama suurempi korvaus osakkuuspääomasta kuin korvaus BayernLB:n lisäämästä pääomasta on oikeutettu, koska BayernLB:n tarjoama pääomainstrumentti oli erilainen. Päinvastoin kuin GRAWE ja Kärntenin osavaltio, BayernLB ei tarjonnut osakkuuspääomaa, vaan tyytyi luopumaan kaikista pääomainstrumenteista ja maksuvalmiudesta johtuvista oikeuksistaan. Näin ollen BayernLB:n osuus vastuunjaosta oli suurempi, mikä vaikuttaakin asianmukaiselta, koska se oli ollut HGAA:n määräävä omistaja ennen kuin pankki siirtyi Itävallan omistukseen.
            
         
               (133)
            
            
               Avoinna on myös kysymys siitä, onko korvaus Itävallan HGAA:han pankkeja koskevan hätäapuohjelman ehtojen mukaisesti lisäämä osakkuuspääomasta riittävä. On muistettava, että pankkeja koskevan hätäapuohjelman mukaan maksettava korko riippuu siitä, onko tuettava pankki vaikeuksissa oleva vai perimmiltään terve pankki. Koska Itävalta katsoi HGAA:n olevan perimmiltään terve pankki, HGAA maksoi alempaa korkoa kuin mitä se olisi maksanut, jos sen olisi katsottu olevan vaikeuksissa oleva pankki.
            
         
               (134)
            
            
               Tämän osalta komissio toteaa, että kaikki jäljellä oleva osakkuuspääoma on edelleen HBInt:n hallussa ja siten HGAA:n lakkautettavassa osassa. Ottaen huomioon, että lakkautettava osa ei enää toimi markkinoilla ja että HGAA:n elinkelpoisuus ei ole palautettavissa (minkä johdosta HGAA likvidoidaan), komission näkökanta on, että alempi korvaus on nyt käsiteltävänä olevassa asiassa hyväksyttävissä.
            
         
               (135)
            
            
               HGAA:n pienin omistaja oli Mitarbeiterstiftung Alpe Adria 0,02 prosentin osuudella. Myös sen omistusosuus myytiin yhdellä eurolla, kun Itävallan tasavalta osti HGAA:n joulukuussa 2009. Huomioiden osakkeenomistajan oikeuksien täysimääräisen menettämisen ilman korvausta komissio katsoo Mitarbeiterstiftung Alpe Adrianin vastuujaon olleen riittävä, erityisesti sen HGAA:n muihin omistajiin verrattuna suhteellisen pienen koon vuoksi.
            
         
               (136)
            
            
               Varmistaakseen hybridipääoman omistajien vastuunjaon HGAA on ryhtynyt useisiin eri toimenpiteisiin, joihin lukeutuu kyseisten instrumenttien takaisinosto huomattavasti niiden nimellisarvoa alemmalla hinnalla tai instrumenttien peruminen kokonaisuudessaan. Tällä on ollut merkittävä pääomavaikutus.
            
         
               (137)
            
            
               Komissio toteaa myös, että monet hybridipääomainstrumentit, kuten myös osakkuuspääomainstrumentit, tuottavat osinkoa tai kuponkimaksuja ainoastaan mahdollisesta voitosta. Pankin viime vuosien kannattamattomuuden vuoksi mainittujen instrumenttien haltijat eivät ole saaneet tällaisia maksuja. Lisäksi osinkoja ja kuponkimaksuja tullaan rajoittamaan. Tämän vuoksi komissio katsoo instrumenttien haltijoiden vastuunjaon olleen riittävää.
            
         
               (138)
            
            
               Edellä selostetuista syistä komissio päättelee HGAA:n likvidaatiosuunnitelman vastuunjaon olevan riittävä.
            
         
      Kilpailun vääristymisen rajoittaminen
   
   
               (139)
            
            
               Rakenneuudistustiedonannon 4 osa edellyttää rakenneuudistussuunnitelman sisältävän toimenpiteitä, jotka rajoittavat kilpailun vääristymistä. Näiden toimenpiteiden on oltava räätälöityjä vääristymisen rajoittamiseksi niillä markkinoilla, joilla tuensaaja rakenneuudistuksen jälkeen toimii. Nyt käsiteltävänä olevassa asiassa on tarpeen varmistaa, että ne yksiköt, jotka jatkavat markkinoilla toimimista ennen lopullista myyntiään, eivät käytä saamiaan valtion varoja tavalla, josta on kilpailijoille haittaa, ja etteivät ne toimi kilpailua vääristävällä tavalla.
            
         
               (140)
            
            
               Tätä tarkoitusta varten Itävalta sitoutuu liitteen 4 osassa mainittuihin liiketoiminnan rajoituksiin, jotka varmistavat, että toiminnassa olevien yksiköiden olemassaolosta ja toiminnasta johtuva kilpailun vääristyminen pysyy mahdollisimman vähäisenä, kunnes kyseiset yksiköt myydään.
            
         
               (141)
            
            
               Kilpailutoimenpiteiden luonne ja muoto riippuu kahdesta tekijästä: ensinnäkin tuen määrästä ja tuen myöntämisen ehdoista ja olosuhteista ja toiseksi niiden markkinoiden luonteesta, joilla tuensaaja tulee toimimaan.
            
         
               (142)
            
            
               Komissio muistuttaa, että HGAA:n saama valtiontuen määrä on 3,15 miljardia euroa pääomina ja omaisuuserien takauksina ja 1,35 miljardia euroa maksuvalmiustakauksina. Lisäksi HGAA saattaa saada valtiolta lakkauttamisprosessia varten lisätukea jopa 5,4 miljardia euroa pääoman ja 3,3 miljardia euroa maksuvalmiuden muodossa.
            
         
               (143)
            
            
               Tuen kokonaismäärä pääomina ja omaisuuserien takauksena nousisi 8,55 miljardiin euroon, joka vastaa noin 26:ta prosenttia HGAA:n riskipainotetuista omaisuuseristä 31 päivänä joulukuuta 2008 (32,8 miljardia euroa). Myönnetyn tuen määrä on näin ollen erittäin merkittävä ja asianmukaisia toimenpiteitä edellyttävä.
            
         
               (144)
            
            
               Rakenneuudistustiedonannon 35 kohdassa edellytetään, että rakenteellisten toimenpiteiden, kuten luovutusten, olisi suosittava kilpailijoiden pääsyä markkinoille samalla, kun poistumisprosessin annetaan edetä asianmukaisessa taloudellista vakautta ylläpitävässä ajassa.
            
         
               (145)
            
            
               Komissio toteaa, että likvidaatiosuunnitelma edellyttää järjestelmällistä lopettamista, jossa HGAA:n olemassaolo markkinoilla aktiivisena taloudellisena toimijana lakkaa 30 päivään kesäkuuta 2015 mennessä, minkä jälkeen se ainoastaan lopettaa ne toiminnot, joita ei mainittuun ajankohtaan mennessä ole myyty.
            
         
               (146)
            
            
               Mitä tulee Kaakkois-Euroopan yksiköiden toiminnan jatkumiseen niiden myyntiin asti, Itävalta on antanut useita sitoumuksia, jotka liittyvät yksiköiden harjoittamaan uuteen liiketoimintaan, tavoitteenaan välttää mahdollinen kilpailun vääristyminen ajanjaksolla ennen myyntiä.
            
         
               (147)
            
            
               Komissio suhtautuu erityisen positiivisesti niihin uuden liiketoiminnan rajoituksiin, joihin Itävalta ja HGAA sitoutuvat: Riski- ja rahoituskulujen jälkeen uuden liiketoiminnan vuotuisen minimituoton olisi oltava […] prosenttia. Tämä uudelle liiketoiminnalle asetettu minimituotto varmistaa, etteivät taloudelliset yksiköt harjoita kilpailunvastaista hintapolitiikkaa samalla, kun ne myötävaikuttavat omaan pitkän aikavälin kannattavuuteensa. Samassa hengessä pankki sitoutuu uuden liiketoiminnan maturiteettien rajoittamiseen niin, että maturiteetin siirron myötävaikutus kannattavuuteen on rajoittunutta. […] (44) […]. […] osalta Itävalta on antanut lisäsitoumuksen rajoittaa […] kauppaa asiakkaisiin, joiden luottoluokitus on […] tai tätä korkeampi. Kokonaisvolyymi ei myöskään tule ylittämään […] euroa. Tämä sitoumus vähentää valuuttadevalvaatioon liittyviä riskejä ja rajoittaa volyymia, jolla pankki voi kyseisellä markkinasegmentillä toimia. Lyhyesti rajoitukset siis palvelevat sekä pitkän aikavälin elinkelpoisuuden varmistamista että kyseessä olevien taloudellisten yksiköiden kilpailukyvyn rajoittamista.
            
         
               (148)
            
            
               Komissio suhtautuu myönteisesti myös sitoumuksiin, jotka koskevat tehokkaampaa riskienhallintaa, erityisesti sellaisiin, jotka liittyvät kaikkien yli […] euron suuruisten riskien vuosittaiseen uudelleenluokitukseen sekä sitoumukseen, jonka mukaan pankki ryhtyy vähittäis- ja julkisyhteisöjen rahoituksen osalta liiketoimiin ainoastaan asiakkaiden kanssa, joiden luottoluokitus on vähintään […] (45). Edellä mainituilla sitoumuksilla varmistetaan se, että liiketoimintaa harjoitetaan varovaisesti ja että vaikutuksen alaiset yksiköt tulevat pidättäytymään riskialttiista liiketoimintastrategiasta. Liiketoimintaa tullaan harjoittamaan niin, että kannattavuusvaatimukset tasapainotetaan tarpeellisen riskienhallintapolitiikan kanssa. Samanaikaisesti sitoumukset estävät aggressiiviset markkinoiden laajentamisstrategiat.
            
         
               (149)
            
            
               Komissio suhtautuu myönteisesti johdanto-osan 147 ja 148 kappaleessa mainittujen sitoumusten kahtalaiseen tavoitteeseen. Sen lisäksi, että ne edistävät liiketoiminnan myyntikelpoisuutta estämällä liian riskialttiin liiketoiminnan harjoittamisen, ne vähentävät kilpailun vääristymistä rajoittamalla aggressiivista käyttäytymistä ja näin ollen uutta liiketoimintaa.
            
         
               (150)
            
            
               Likvidaatiosuunnitelman mukaan kaikki HGAA:n toiminnassa olevat osat joko lakkautetaan tai myydään. Itävalta on antanut vahvan sitoumuksen HBA:n ja Kaakkois-Euroopan verkoston myynnille (osina tai kokonaisuutena) mainitsemalla, että myynti on suoritettava 30 päivään kesäkuuta 2014 (HBA:n osalta) ja 30 päivään kesäkuuta 2015 (Kaakkois-Euroopan verkosto) mennessä. Kaiken uuden liiketoiminnan on viimeksi mainitun päivämäärän jälkeen loputtava. HGAA poistuu markkinoilta sen takia, että kaikki toiminta on alasajossa tai myyty kolmansille osapuolille läpinäkyvällä tavalla. Tämän vuoksi HGAA:n myynti-/lopetusprosessi edistää tuesta johtuvan kilpailun vääristämisen rajoittamista merkittävästi, koska HGAA sellaisenaan häviää markkinoilta.
            
         
               (151)
            
            
               Komission näkökannan mukaan rahoitusmarkkinoilla ja erityisesti Kaakkois-Euroopan rahoitusmarkkinoilla jatkuva herkkä tilanne oikeuttaa Kaakkois-Euroopan yksiköiden myynnin määräajan jatkumaan 30 päivään kesäkuuta 2015 asti. Se toteaa, että Itävallan toiminnot on jo myyty, ja vaikkei tämä kauppa toteutuisikaan 30 päivään kesäkuuta 2014 mennessä, myös kyseessä olevat toiminnot lakkautettaisiin.
            
         
               (152)
            
            
               Yleisellä tasolla komissio toteaa, että jäljellä oleva taseen suuruus ja HGAA:n riskipainotteiset omaisuuserät supistuvat noin 85 prosenttia vuoteen 2017 mennessä (mikäli myynti onnistuu suunnitelmien mukaisesti).
            
         
               (153)
            
            
               Näiden kauaskantoisten toimenpiteiden lisäksi komissio huomioi valtiontuen mainostamista koskevan kiellon ja aggressiivisen kaupallisen toiminnan kiellon, joihin Itävalta on sitoutunut. Komissio suhtautuu myönteisesti myös hankintakieltoon, jolla varmistetaan, ettei valtiontukea käytetä kilpailijoiden valtaamiseen, vaan sen käyttötarkoitukseen eli likvidaatioprosessin rahoittamiseen.
            
         
               (154)
            
            
               Komission mielestä Itävallan joulukuun 2012 pelastamispäätöksen puitteissa antamien sitoumusten noudattaminen vain osittain on valitettavaa. Komissio kuitenkin katsoo, että pankin täysimittainen hajottaminen ja likvidaatio korvaavat joidenkin kyseessä olevien sitoumusten rikkomista sen rajoitetun ajanjakson ajan, jolloin rikkomista tapahtui.
            
         
               (155)
            
            
               Ottaen huomioon sitoumukset sekä johdanto-osan 122–138 kappaleessa esitetyn oman osallistumisen ja vastuunjaon asianmukaisuuden komissio katsoo kilpailun vääristymisen rajoittamiseen käytettävien suojakeinojen olevan riittäviä HGAA:lle myönnetyn tuen suuruudesta huolimatta.
            
         
      PÄÄTELMÄT
   
   
               (156)
            
            
               Itävallan antamien sitoumusten valossa komissio päättelee, että lopettamisstrategia on rakenneuudistustiedonannon mukainen, että likvidaatiotuki on rajoitettu välttämättömään vähimmäismäärään ja että kilpailun vääristyminen on minimoitu. Näin ollen likvidaatiotuki soveltuu sisämarkkinoille SEUT-sopimuksen 107 artiklan 3 kohdan b alakohdan mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Seuraavat toimenpiteet ovat valtiontukea:
   
               a)
            
            
               pääomapohjan vahvistaminen 900 miljoonalla eurolla pankkeja koskevan hätäapuohjelman perusteella;
            
         
               b)
            
            
               pääomapohjan vahvistaminen 450 miljoonalla eurolla pankkeja koskevan hätäapuohjelman perusteella;
            
         
               c)
            
            
               1,35 miljardin euron takaukset pankkeja koskevan hätäapuohjelman perusteella;
            
         
               d)
            
            
               100 miljoonan euron omaisuuserien takaus;
            
         
               e)
            
            
               200 miljoonan euron omaisuuserien takaus;
            
         
               f)
            
            
               pääomapohjan vahvistaminen 500 miljoonalla eurolla;
            
         
               g)
            
            
               nimellisarvoltaan 1 miljardin euron valtiontakaus toissijaisille Tier 2 -pääomainstrumenteille;
            
         
               h)
            
            
               enintään 5,4 miljardia euroa ehdollista pääomaa HGAA:n likvidaatiota varten;
            
         
               i)
            
            
               enintään 3,3 miljardia euroa ehdollista maksuvalmiustukea.
            
         2.   Liitteessä eritellyt sitoumukset huomioon ottaen 1 kohdassa mainittu tuki soveltuu sisämarkkinoille.
   2 artikla
   Itävallan on varmistettava, että 29 päivänä kesäkuuta 2013 esitetty ja 27 päivänä elokuuta 2013 täydennetty likvidaatiosuunnitelma toteutetaan kokonaisuudessaan, liitteessä eritellyt sitoumukset mukaan lukien.
   3 artikla
   Tämä päätös on osoitettu Itävallan tasavallalle.
   
      Tehty Brysselissä 3 päivänä syyskuuta 2013.
      
         
            Komission puolesta
         
         Joaquín ALMUNIA
         
            Varapuheenjohtaja
         
      
   
   
      (1)  EUVL C 85, 31.3.2010, s. 21; EUVL C 266, 1.10.2010, s. 5; EUVL C 59, 28.2.2013, s. 34.
   
      (2)  Partizipationskapital-osakkuuspääomalla ei ole äänivaltaa.
   
      (3)  Ohjelma oli hyväksytty komission 9 päivänä joulukuuta 2008 antamalla päätöksellä asiassa N 557/2008, EUVL C 3, 8.1.2009, s. 2, Maßnahmen nach dem Finanzmarktstabilitäts- und dem Interbankmarktstärkungsgesetz für Kreditinstitute und Versicherungsunternehmen in Österreich.
   
      (4)  EUVL C 134, 13.6.2009, s. 31.
   
      (5)  EUVL L 83, 27.3.1999, s. 1.
   
      (6)  EUVL 85, 31.3.2010, s. 21.
   
      (7)  EUVL C 266, 1.10.2010, s. 5.
   
      (8)  EUVL C 31, 4.2.2012, s. 13.
   
      (9)  Jäljempänä ’asia SA.32554 (09/C)’, ’Hypo Group Alpe Adrialle myönnetty rakenneuudistustuki’.
   
      (10)  EUVL C 59, 28.2.2013, s. 34.
   
      (11)  Toistaiseksi julkaisematon.
   
      (12)  Toistaiseksi julkaisematon.
   
      (13)  Katso johdanto-osan (4) kappale ja joulukuun 2009 pelastamispäätös.
   
      (14)  Yhtiöt Norica ja HBInt Credit Management (CM), joista ulkopuolisilla sijoittajilla on 49 prosentin omistusosuus, ovat myös lakkautusprosessissa.
   
      (15)  Luottamuksellinen tieto
   
      (16)  Itävallan suorittama HGAA:n pelastaminen näiden ehtojen mukaisesti merkitsi sitä, että BayernLB:n piti tehdä alaskirjaus HGAA:n koko 2,3 miljardin euron suuruisesta kirjanpitoarvosta ja luopua jo toimitetusta 825 miljoonan euron rahoituksesta johtuvista saatavistaan HGAA:lta.
   
      (17)  HGAA on sillä välin lakannut maksamasta korkoa ja pääomaa joidenkin BayernLB:n myöntämien lainojen osalta Itävallan omia varoja säätelevää lakia (Eigenkapitalersatzgesetz) koskevan tulkintansa perusteella. BayernLB on kiistänyt tämän päätöksen ja pannut vireille oikeudenkäynnin tavoitteenaan varmistaa lainojen ja niiden korkojen takaisinmaksu alkuperäisen sopimuksen mukaisesti. […].
   
      (18)  Ilmoitus EU:lle – Muokattu rakenneuudistussuunnitelma, Klagenfurt am Wörthersee, 29.6.2013.
   
      (19)  Suunnitelman mukaan Kaakkois-Euroopan yksiköistä voidaan tehdä itsenäisesti toimivia yksiköitä joko luomalla juridisesti itsenäinen holdingyhtiö Kaakkois-Eurooppaan tai irrottamalla osia HBInt:stä (jälleenrahoitustoiminta mukaan lukien).
   
      (20)  Mikäli sopimusta ei tehdä tämänhetkisten odotusten mukaisesti, HGAA jatkaa HBA:n myyntiyrityksiä 30 päivään kesäkuuta 2014 saakka. Jos myynti ei tuohon päivämäärään mennessä ole mahdollinen, HBA siirretään lakkautettavaan yksikköön.
   
      (21)  Katso liitteen IV osa, 3.2.2 kohta.
   
      (22)  […] on toteutettava liitteen sisältämän sitoumusluettelon V osan 3.4 kohdassa esitetyn […] mukaan. Varmistaakseen […] jälleenrahoituksen omin varoin HBI voi […], jos talletusten laskun estäminen […] alle tai tällaisen laskun kompensoiminen tulee tarpeelliseksi.
   
      (23)  Katso alaviite 14.
   
      (24)  Kuten alaviitteessä 16 mainitaan, […].
   
      (25)  Katso esimerkiksi vuoden 2009 menettelyn aloittamista koskevan päätöksen johdanto-osan 92 kappale; joulukuun 2009 pelastamispäätöksen johdanto-osan 66 kappale; vuoden 2010 jatkamispäätöksen johdanto-osan 31–39 kappale; heinäkuun 2011 pelastamispäätöksen johdanto-osan 39–43 kappale; joulukuun 2012 pelastamispäätöksen johdanto-osan 37 kappale.
   
      (26)  Katso esimerkiksi vuoden 2010 jatkamispäätöksen johdanto-osan 31 kappale; heinäkuun 2011 pelastamispäätöksen johdanto-osan 40 kappale.
   
      (27)  Katso esimerkiksi vuoden 2010 jatkamispäätöksen johdanto-osan 39 kappale.
   
      (28)  Katso joulukuun 2009 pelastamispäätöksen johdanto-osan 65 kappale.
   
      (29)  Katso esimerkiksi vuoden 2010 jatkamispäätöksen johdanto-osan 34 ja 38 kappaleet.
   
      (30)  Katso esimerkiksi joulukuun 2009 pelastamispäätöksen johdanto-osan 66 kappale, vuoden 2010 jatkamispäätöksen johdanto-osan 35 ja 37 kappaleet ja heinäkuun 2011 pelastamispäätöksen johdanto-osan 43 kappale.
   
      (31)  Katso esimerkiksi vuoden 2010 jatkamispäätöksen johdanto-osan 36 kappale.
   
      (32)  Katso vuoden 2009 menettelyn aloittamista koskevan päätöksen johdanto-osan 102 kappale.
   
      (33)  Katso joulukuun 2009 pelastamispäätöksen johdanto-osan 67 kappale.
   
      (34)  Katso vuoden 2009 menettelyn aloittamista koskevan päätöksen johdanto-osan 98 kappale.
   
      (35)  Katso vuoden 2009 menettelyn aloittamista koskevan päätöksen johdanto-osan 98 kappale; vuoden 2010 jatkamispäätöksen johdanto-osan 42 kappale.
   
      (36)  Katso heinäkuun 2011 pelastamispäätöksen johdanto-osan 44 kappale; joulukuun 2012 pelastamispäätöksen johdanto-osan 38 kappale.
   
      (37)  Korvattu komission 5 päivänä helmikuuta 2013 samalla asiatunnuksella antamalla päätöksellä; toistaiseksi julkaisematon.
   
      (38)  Rekisteröity asiaksi T-427/12.
   
      (39)  EUVL C 216, 30.7.2013, s. 1, katso erityisesti 6 kohta.
   
      (40)  EUVL C 195, 19.8.2009, s. 9.
   
      (41)  Katso rakenneuudistustiedonannon 20 kohta ja komission tiedonannon valtiontukisääntöjen soveltamisesta maailmanlaajuisen finanssikriisin seurauksena rahoituslaitosten suhteen toteutettuihin toimenpiteisiin, jäljempänä ’pankkitiedonanto’, 49 kohta, EUVL C 270, 25.10.2008, s. 8.
   
      (42)  Katso yhdistetyt asiat T-415/05, T-416/05 ja T-423/05 Helleenien tasavalta ym. vastaan Euroopan komissio, tuomio 13.9.2010, Kok. I-4749,135 kohta.
   
      (43)  Komissio huomioi positiivisena seikkana sen, että Itävalta sitoutuu varmistamaan, että lainojen ja talletusten suhde niiden yksikköjen kohdalla, joita ei ole merkitty lakkautettaviksi, sovitetaan onnistuneeseen myyntiin joko luottoprosessia ohjaamalla tai lainojen ja talletusten suhdetta synteettisesti tai tehokkaasti vähentämällä; katso sitoumusosan III osan 4.1.8 kohta.
   
      (44)  […].
   
      (45)  Tämä liittyy yksivuotiseen luottotappioiden todennäköisyyteen, joka on […] prosenttia tai vähemmän.
   
      LIITE
      
         Alustavat huomiot
      
      Seuraavat sitoumukset ovat Itävallan yksinomaan Euroopan komissiolle, jäljempänä ’komissio’, antamia ja osoittamia ja ainoastaan asiaa SA.32554 (ex C 16/2009) koskevia. Kolmansilla osapuolilla ei ole oikeutta laskea mainittujen sitoumusten varaan esittäessään Itävallan ja/tai Hypo Alpe Adria -konserniin kuuluvien luottolaitosten (jäljempänä ”HGAA”) toimiin perustuvia vaateita.
      Itävallan komissiolle 30 päivänä marraskuuta 2012 päivätyssä kirjeessä antamat sitoumukset, jotka eritellään komission 5 päivänä joulukuuta 2012 päivätyn hyväksymispäätöksen (C(2012) 9255 lopullinen) liitteessä, korvataan B.III.3 osassa ja B.III.4 osassa eritellyillä sitoumuksilla.
      Ellei jäljempänä toisin mainita, kaikkia sitoumuksia sovelletaan kuhunkin B.II.1 osassa mainittuun toiminnassa olevaan yksikköön ainoastaan siihen asti, kunnes kyseessä oleva yksikkö on jälleenyksityistetty B.IV.3 osan mukaisesti.
      
         Sitoumukset
      
      I.   Rakenneuudistussuunnitelman toteuttaminen; valvonnasta vastaava toimitsija
      
      Itävalta varmistaa, että rakenneuudistussuunnitelma toteutetaan täysimittaisesti asiaankuuluvien määräaikojen kuluessa. Itävalta sitoutuu siihen, että rakenneuudistussuunnitelman toteuttamista ja sitoumusten täyttämistä valvoo valvonnasta vastaava toimitsija. Valvonnasta vastaavan toimitsijan nimittämisen ja erottamisen sekä tehtävien ja velvollisuuksien suorittamisen on tapahduttava C osassa eriteltyjen menettelytapojen mukaisesti.
      II.   Määritelmät
      
      1.   Toiminnassa olevat yksiköt
      
      B.IV.3 osan mukaisesti jälleenyksityistettävät ”toiminnassa olevat yksiköt” koostuvat seuraavista yhtiöistä (mukaan lukien kussakin tapauksessa niiden yksinomaisessa hallinnassa joko suoraan tai välillisesti olevat yhtiöt):
      1.1   HBA
      Hypo Alpe-Adria Bank AG, Klagenfurt, Itävalta, jäljempänä ’HBA’.
      1.2   Kaakkois-Eurooppa/Kaakkois-Euroopan verkosto
      
                  —
               
               
                  Hypo Alpe-Adria-Bank d.d., Ljubljana, Slovenia, jäljempänä ’HBS’.
               
            
                  —
               
               
                  Hypo Leasing d.o.o., Ljubljana, Slovenia, jäljempänä ’HLS’, tai sen juridinen HGAA:n sisäisessä rakenneuudistuksessa luotu seuraaja, mikäli se laitetaan myyntiin. Tämän yhtiön toiminta rajoittuu […] ja […] leasingtoimintaan.
               
            
                  —
               
               
                  Hypo Alpe-Adria-Bank d.d., Zagreb, Kroatia, jäljempänä ’HBC’, ja sen tytäryhtiö Hypo Alpe-Adria-Leasing d.o.o., Kroatia, jäljempänä ’HAALC’, jonka liiketoiminta rajoittuu […].
               
            
                  —
               
               
                  Hypo Alpe-Adria-Bank d.d., Mostar, Bosnia ja Hertsegovina, jäljempänä ’HBFBiH’.
               
            
                  —
               
               
                  Hypo Alpe-Adria-Bank a.d., Banja Luka, Serbian tasavalta, jäljempänä ’HBRS’ ja sen tytäryhtiö Hypo Alpe-Adria-Leasing d.o.o., Banja Luka, Serbian tasavalta, jäljempänä ’HLRS’, jonka liiketoiminta rajoittuu […] leasingtoimintaan.
               
            
                  —
               
               
                  Hypo Alpe-Adria-Bank a.d., Podgorica, Montenegro, jäljempänä ’HBM’.
               
            
                  —
               
               
                  Hypo Alpe-Adria-Bank a.d., Belgrade, Serbia, jäljempänä ’HBSE’.
               
            2.   Lakkautettava osa
      
      Lakkautettavassa osassa HGAA:n ja Hypo-Alpe-Adria Bank S.pA:n, jonka pääkonttori sijaitsee Italian Udinessa, jäljempänä ’HBI’, ei-strategiset toimialat ja salkut on lakkautettava rakenneuudistussuunnitelman mukaisesti samalla, kun pääomaa suojellaan ja arvon alentuminen minimoidaan. Kaikki yhtiöt/yksiköt, joita ei nimenomaisesti luetella edellä II.1 osassa, kuuluvat lakkautettavaan osaan. Lakkautettava osa sisältää muun muassa:
      2.1   Lakkautettavat osakkuudet
      Ei-strategiset osakkuudet
      2.2   Lakkautettavat rahoituslaitokset
      
                  —
               
               
                  HBInt:n salkku ja HGAA:han jäävä tytäryhtiöihin (erityisesti Kaakkois-Eurooppa, HBI) liittyvä jälleenrahoitustoiminta
               
            
                  —
               
               
                  Yksittäisiin pankin tytäryhtiöihin (HBA, HBI, Kaakkois-Euroopan verkoston pankit) ja HLS:ään kuuluvat alasajossa siirretyt salkkujen osat.
               
            
                  —
               
               
                  Lakkautettavat leasingyhtiöt (HLHU, HLUA, HLBG, HLG, HLC, HLMK, HLA, HLM, HETA, HLI, HRSE ja HLSE).
               
            
                  —
               
               
                  Yhtiöt, joissa on vähemmistöosuus (Credit Management, Norica).
               
            2.3   HBI
      Hypo Alpe-Adria-Bank SpA, Udine, Italia, jäljempänä ’HBI’.
      III.   Yleiset sitoumukset
      
      1.   Varovaisen, terveen ja kestävän liiketoimintapolitiikan tavoittelu
      
      Itävalta varmistaa, että HGAA noudattaa rakenneuudistussuunnitelman toteuttamisen kuluessa varovaista, tervettä ja kestävää liiketoimintapolitiikkaa, tarkistaa sisäisten kannusteohjelmiensa asianmukaisuuden lakisääteisten ja muiden määräysten mukaan ja varmistaa, etteivät sen kannusteohjelmat rohkaise sopimattomaan riskienottoon.
      2.   Voittojen siirto
      
      Itävalta varmistaa, että kukin toiminnassa oleva yksikkö (eli HBA ja Kaakkois-Euroopan verkosto) siirtää, jälleenyksityistämiseensä asti, mahdollisen vuotuisen voittonsa omistajilleen ainoastaan lain sallimassa laajuudessa sillä tavoin, ettei se saa yksikköä laiminlyömään sitä koskevaa voitonsiirron aikaan sovellettavaa säännöstenmukaista oman pääoman vaatimusta ja ettei se ole yhtiölle taloudellisesti epäsuotuisaa. Tämä sitoumus koskee soveltuvin osin myös välittäjäyhtiöitä (holdingyhtiöitä), HBI:tä siihen asti, kun sen alasajo on saatu päätökseen, ja HBInt:iä niin kauan kuin se on Itävallan hallinnoima.
      3.   Oma osuus
      
      Itävallan 30 päivänä marraskuuta 2012 päivätyssä kirjeessä ja komission 5 päivänä joulukuuta 2012 (C(2012) 9255 lopullinen) päivätyn hyväksymispäätöksen liitteen 11 kohdassa asetettu kuponkikielto korvataan seuraavalla sitoumuksella:
      3.1   Ei osinko- ja kuponkimaksuja, joita laki ei edellytä
      
               
                  3.1.1
               
               
                  Itävallan on varmistettava, ettei HGAA suorita rakenneuudistussuunnitelman toteuttamisen kuluessa osinko- tai kuponkimaksuja Tier 1- ja Tier 2 -pääomainstrumenteistaan (mukaan lukien osakkeet, osakeomistukset, hybridipääoma ja lisäpääoma), jotka lasketaan liikkeeseen ennen lopullisen hyväksymispäätöksen voimaantuloa, ellei laki velvoita HGAA:ta tekemään toisin, jopa ennen varantojen vapauttamista, tai komission yksiköiden etukäteen antamalla suostumuksella.
               
            
               
                  3.1.2
               
               
                  Edellä mainittuihin pääomainstrumentteihin eivät sisälly Itävallan hallussa olevat pääomainstrumentit, osakkeet ja/tai osakeomistukset, ellei Itävallan hallussa olevien pääomainstrumenttien osinko- tai kuponkimaksuista seuraa velvollisuutta suorittaa maksuja myös kolmansille osapuolille.
               
            
               
                  3.1.3
               
               
                  Osinkokielto, joka mainitaan 3.1.1 kohdassa, ei koske osinkojen maksua niissä väliaikaisissa ”vähemmistöosuusyhtiöissä”, joilla ei ole mainontaa, […] ja […], (eli ne kaksi erillisyhtiötä, joista ulkopuoliset sijoittajat omistavat 49 prosentin osuuden; erillisyhtiöiden toiminta rajoittuu tiettyjen arvopapereiden hallintaan ja niistä saatavan tuoton maksamiseen HBInt:lle ja vähemmistöosakkuusyhtiöille osinkojen muodossa; katso rakenneuudistussuunnitelman 5.3.4 osa) jossa maksujen suorittamatta jättäminen johtaisi jonkin yhtiön lakkauttamiseen, jolla olisi haitallinen vaikutus HGAA:n kokonaispääomittamiseen.
               
            3.2   Ei pääomainstrumenttien irtisanomisia tai takaisinostoja, joita laki ei edellytä
      
               
                  3.2.1
               
               
                  Itävalta varmistaa, ettei HGAA rakenneuudistussuunnitelman toteuttamisen kuluessa irtisano, takaisinosta tai muulla tavoin päätä edellä 3.1.1 kohdassa tarkoitettuja pääomainstrumentteja ennen niiden maturiteettia, ellei laki velvoita HGAA:ta niin tekemään, jopa ennen varaintojen vapauttamista, tai komission yksiköiden etukäteen antamalla suostumuksella.
               
            
               
                  3.2.2
               
               
                  Komission yksiköiden etukäteen antamalla suostumuksella tämä ei koske pääomainstrumenttien irtisanomista, takaisinostoa tai muuta ennenaikaista päättämistä, jos:
                  
                              —
                           
                           
                              ne eivät johda HGAA:n säännöstenmukaisen oman pääoman pysyvään laskuun, ja
                           
                        
                              —
                           
                           
                              HGAA:n ennenaikaisen päättymisen yhteydessä velkojille suorittamat maksut (esimerkiksi takaisinostohinta, korvaus) eivät ylitä instrumenttien päättymisen aikaista markkina-arvoa lisättynä, tarvittaessa:
                              
                                          —
                                       
                                       
                                          preemiolla, joka on enintään 10 prosenttia markkina-arvosta, ja/tai
                                       
                                    
                                          —
                                       
                                       
                                          maksulla, joka ei ylitä instrumentille sen alkuperäiseen maturiteettipäivään asti maksettavan koron diskontattua pääoma-arvoa.
                                       
                                    
                        
            
               
                  3.2.3
               
               
                  Komission etukäteen antamalla suostumuksella markkina-arvon tarkka määrittäminen edellä mainitussa tarkoituksessa vastaa
                  
                              —
                           
                           
                              julkisen kaupankäynnin kohteena olevien instrumenttien osalta: instrumentin tai vertailukelpoisten instrumenttien keskihintaa kyseisten instrumenttien takaisinostotarjouksen julkistamista edeltävänä kuukautena;
                           
                        
                              —
                           
                           
                              muiden instrumenttien osalta: muulla soveltuvalla tavalla määritettyä ja riippumattoman kolmannen osapuolen instrumentin tai vertailukelpoisten instrumenttien arvostuksen avulla todentamaa arvoa.
                           
                        
            4.   Käyttäytymistä koskevat sitoumukset/uuteen liiketoimintaan sovellettavat rajoitukset
      
      4.1   Marraskuun 30 päivänä 2013 päivättyjen sitoumusten korvaaminen (liite komission 5 päivänä joulukuuta 2012 päivättyyn hyväksymispäätökseen C(2012) 9255 final)
      Itävallan 30 päivänä marraskuuta 2012 päivätyssä sitoumuskirjeessä komissiolle antamat sitoumukset, jotka eritellään komission 5 päivänä joulukuuta 2012 päivätyn hyväksymispäätöksen (C(2012) 9255 lopullinen) liitteessä, korvataan seuraavilla sitoumuksilla.
      
               
                  4.1.1
               
               
                  HGAA rajoittaa uuden liiketoiminnan julkisyhteisöjen rahoituksen segmentissä enintään […] ja yritysluottosopimuksissa enintään […] maturiteetteihin, yksivuotisella […] tai sitä pienemmällä luottotappioiden todennäköisyydellä sekä julkisyhteisöjen että yritysten rahoituksen osalta. Lisäksi kaikkien edellä mainittujen sopimusten, joiden maturiteetti on yli […] yrityssegmentissä tulee olla […] prosenttisesti vakuudellisia, kuten HGAA:n sisäisen luottoriskipolitiikan parametrit edellyttävät. Poikkeukset edellä mainittuihin rajoituksiin sallitaan, jos paikallinen sääntelyviranomainen vaatii tiettyjen instrumenttien hallussapitoa. Lisäksi edellä mainitut rajoitukset eivät koske Serbian tasavallan ja Bosnia ja Hertsegovinan federaation liikkeeseen laskemia valtionvekseleitä, joiden maksimijuoksuaika on […], jos näiden arvopapereiden hankinta […].
               
            
               
                  4.1.2
               
               
                  HGAA tule jakamaan uusia kiinnelainoja ainoastaan […] prosentin tai pienemmän prosentin luototusasteella. Uudet kiinnelainat, joiden maksimiluototusaste on […] prosenttia, ovat sallittuja, jos kyseessä olevan asiakkaan velkojen suhde tuloihin – joka määritellään kuukausittaisena kokonaisvelvollisuuksien määränä HGAA:lle ja muille rahoituslaitoksille (paikallisten luottolaitosten välityksellä) jaettuna kuukausittaisella nettotulolla – on vähemmän tai yhtä kuin […] prosenttia. Lisäksi uusien myönnettyjen kiinnelainojen tulee olla mahdollisen paikallisen kiinnelainoihin/arvopaperistamiseen sovellettavan lainsäädännön mukaan sopivia katekokonaisuuksiin sisällytettäväksi.
               
            
               
                  4.1.3
               
               
                  Kunkin uuden sitoumuksen tai sopimuksen sisäisen rahoituskustannusmatriisin (4.2 osassa tarkoitetussa merkityksessä) tulee olla yhteismitallinen konttorin/tytäryhtiön rahoitustilanteen kanssa koko kautensa ajan. Vähimmillään tämän tulee olla:
                  
                               
                           
                           
                              EURIBOR 3 m + […] prosenttia enintään […] vuoden sitoumuksille,
                           
                        
                               
                           
                           
                              EURIBOR 3 m + […] prosenttia […] vuoden sitoumuksille ([…]),
                           
                        
                               
                           
                           
                              EURIBOR 3 m + […] prosenttia yli […] vuoden sitoumuksille ([…]),
                           
                        jota lisätään maissa, joiden vakavaraisuus on erityisen heikko […]. Konserninlaajuisten julkisyhteisöjen rahoitusta ja yritysten rahoitusta koskevien rajoitusten (katso 4.1.1 osa) lisäksi kyseisissä maissa ei saa ryhtyä yli […] vuoden sopimuksiin tai sitoumuksiin. Rahoituksen päälle laskettavia lisiä voidaan alentaa tapauksissa, joissa omaisuuserät täyttävät arvopaperistamiseen sovellettavat oikeudelliset ja omaisuuskriteerit ja joissa niitä on tarkoitus käyttää suoraan arvopaperistamiseen (esimerkiksi kiinnelainoihin, rahoitusleasingsopimuksiin, pk-yritysten lainoihin ja julkisyhteisöjen rahoitukseen) toimitsijan todentaman vakuuden pohjalta ([…]–[…] peruspistettä vakuuden määrän mukaan, […] peruspistettä ylivakuudelle).
               
            
               
                  4.1.4
               
               
                  Kun asianmukainen rahoituskululaskelma (4.1.3 osan mukaisesti) ja riskilaskelma (kattamattomasta määrästä odotettavissa olevan tappion kokonaismäärä vakuuteen sovellettavan […] prosentin lisävähennyksen (haircut) jälkeen) on suoritettu, tulee varmistaa vähintään […] prosentin vuotuinen tuotto uuden luottosopimuksen pääomalle (laskelmissa voidaan huomioida palkkiot). Komissio voi poistaa […] prosentin riskikulujen laskemista koskevan lisävähennysvaatimuksen, kun toimitsija on antanut perustellun lausunnon pankin olemassa olevan vakuuksien arvioimisjärjestelmän asianmukaisuudesta ja sen jo sisältämistä asianmukaisista lisävähennyksistä.
               
            
               
                  4.1.5
               
               
                  Edellisessä kohdassa tarkoitettu pääoman tuotto on periaatteessa laskettava kuhunkin lainaan kohdistettujen säännöstenmukaisten pääomavaatimusten perusteella. HGAA:n tällä hetkellä soveltama menetelmä tietyn lainan pääomavaatimusten laskemiseen perustuu kuitenkin taloudelliseen lähestymistapaan riskikululaskelman mukaisesti. Euroopan komissio voi antaa HGAA:lle luvan jatkaa taloudellisen lähestymistavan soveltamista tiettyjen lainojen pääomavaatimusten laskemiseen, i) kun toimitsija on todentanut menetelmän luotettavuuden ja ii) mikäli HGAA todistaa, että säännöstenmukaiseen […] prosentin pääomavaatimukseen riittävä tuotto toteutuu sekä kohdesalkun että todellisen salkun tasolla.
               
            
               
                  4.1.6
               
               
                  […] voidaan antaa asiakkaalle ainoastaan siinä tapauksessa, että asiakkaalla on […]. Poikkeukset tähän ovat:
                  
                              —
                           
                           
                              […];
                           
                        
                              —
                           
                           
                              […] rajoitetaan nimelliseen […] euron volyymin vuotuisesta uudesta liiketoiminnasta; jokaisella […] myönnetyllä […] tulee olla vähintään […] luottoluokitus (HGAA:n sisäisen varjoluottoluokituksen mukaisesti).
                           
                        
            
               
                  4.1.7
               
               
                  HGAA varmistaa vuotuisen uudelleenluokituksen ja kokonaisvaltaisen taloudellisen dokumentaation seurannan, joka koskee kutakin asiakasta, jonka riski on suurempi kuin […] euron ekvivalentti, joka vahvistetaan pääkonttorin riskienhallintatoiminnossa.
               
            
               
                  4.1.8
               
               
                  Itävallan tasavalta sitoutuu varmistamaan, että toiminnassa olevien yksiköiden lainojen suhde talletuksiin sovitetaan onnistuneeseen myyntiin joko luottoprosessia ohjaamalla tai muita keinoja lainojen ja talletusten suhteen alentamiseksi (synteettisesti tai tosiasiallisesti) käyttäen. Itävallan tasavalta on tietoinen siitä, että 100 prosenttia korkeammat lainojen suhteet talletuksiin voivat estää yksikön onnistuneen myynnin.
               
            
               
                  4.1.9
               
               
                  HGAA tulee korvaamaan tai uudelleenkouluttamaan luotonantovirkailijoita ja asiakassuhteita hoitavia päälliköitä paikoissa/yksiköissä, joissa on havaittu puutteita luottoprosessissa tai joissa heikosti kannattavia luottoja on annettu.
               
            
               
                  4.1.10
               
               
                  HGAA ei tule hankkimaan osakeomistuksia yhtiöissä tai yhtiöiden osissa, jäljempänä ’osakeomistukset’, muutoin kuin seuraavissa tapauksissa. Komission etukäteen antaman suostumuksen nojalla HGAA voi hankkia osakeomistuksia erikoistapauksissa, joissa sen on ryhdyttävä kyseiseen hankintaan taloudellisen vakauden tai tehokkaan kilpailun ylläpitämiseksi tai turvaamiseksi. HGAA voi hankkia osakeomistuksia ilman komission etukäteen antamaa suostumusta, kun: i) hankintahinta on vähemmän kuin […] prosenttia HGAA:n taseen loppusummasta komission päätöksen aikaan ja ii) HGAA:n koko rakenneuudistuskauden aikana (eli kunnes Kaakkois-Euroopan verkoston myynti on saatu päätökseen (katso IV jakso) maksamien hankintahintojen summa on vähemmän kuin […] prosenttia HGAA:n taseen loppusummasta komission päätöksen aikaan. Hankintakielto ei koske HGAA:n tavanomaisen liiketoimintansa puitteissa hoitamia tai hankkimia osakeomistuksia, jotka liittyvät maksamatta jääneisiin lainoihin tai muihin vastaaviin pankkitoimintoihin.
               
            
               
                  4.1.11
               
               
                  HGAA ei tule käyttämään tukea myynninedistämistarkoituksiin.
               
            
               
                  4.1.12
               
               
                  Edellä mainittujen toimenpiteiden toteuttamista valvoo neljännesvuosittain ulkopuolinen valvonnasta vastaava toimitsija (katso C osa jäljempänä), joka raportoi komissiolle.
               
            4.2   4.1.1–4.1.6 kohdan mukaisten sitoumusten laajuus (”Uuteen liiketoimintaan sovellettavat rajoitukset”)
      Edellä 4.1.1–4.1.6 kohdassa eritellyt rajoitukset koskevat ainoastaan seuraavassa määriteltyä uutta liiketoimintaa:
      4.2.1   Yritys-, julkisyhteisöjen rahoitus- ja vähittäissegmenttien määritelmät
      Yritys- ja julkisyhteisöjen rahoitussegmentit vastaavat periaatteessa HGAA:n nykyisiä liiketoimintasegmenttien määritelmiä, seuraavin muutoksin:
      
                  4.2.1.1
               
               
                  Yrityssegmentin määritelmä:
                  yksityisomistuksessa olevat yritykset (paitsi rahoituslaitokset), jotka täyttävät seuraavat liikevaihtoa ja/tai riskejä koskevat kokoedellytykset:
                  
                              —
                           
                           
                              vuotuinen liikevaihto, joka on […] euroa tai suurempi; tai
                           
                        
                              —
                           
                           
                              vähintään […] euron bruttoriski, lukuun ottamatta Kroatiaa, jossa sovellettava raja on […] euroa. HGAA:n tulee toimittaa toimitsijalle todisteet siitä, että tämänhetkinen yrityssegmentin vähittäissegmentistä Kroatiassa erottava riskiraja on todellakin […] euroa ja että rajan muuttamiseen liittyvät kustannukset voisivat olla huomattavia.
                           
                        
            
                  4.2.1.2
               
               
                  Julkisyhteisöjen rahoitussegmentti:
                  Julkisyhteisöjen rahoitussegmentin määritelmä:
                  
                              —
                           
                           
                              ’valtiot’ eli toimijat, jotka voivat käyttää itsenäistä valtaa yleisesti sitovia lakeja ja muita sitovia määräyksiä asettamalla (valtiot, ministeriöt, valtion/hallituksen virkamiehet, sosiaaliturvalaitokset jne.);
                           
                        
                              —
                           
                           
                              valtioiden nimenomaisesti takaamat riskit;
                           
                        
                              —
                           
                           
                              ’valtiotason alapuoliset yhteisöt’ eli alueelliset ja paikalliset viranomaiset (liittovaltiot, provinssit, maakunnat, kylät, kunnat) sekä Bosnia ja Hertsegovinan tasavallan poliittiset toimijat – Serbian tasavalta ja Bosnia ja Hertsegovinan federaatio; ja
                           
                        
                              —
                           
                           
                              julkisen sektorin toimijat (1), mikäli ne nauttivat suoraa valtion/valtiotason alapuolisen yhteisön antamaa takausta.
                           
                        Toimijaa tai virastoa, joka ei ole edellä mainitun määritelmän mukaan valtio/valtiotason alapuolinen yhteisö ja jolla ei ole valtion/valtiotason alapuolisen yhteisön takausta, tulee käsitellä yritysasiakkaana (institutionaalisena asiakkaana) yrityssegmenttiin (institutionaaliseen segmenttiin) sovellettavien sääntöjen mukaisesti.
               
            
                  4.2.1.3
               
               
                  Vähittäissegmentti:
                  Vähittäissegmentin määritelmä:
                  
                              —
                           
                           
                              yksityishenkilöt
                           
                        
                              —
                           
                           
                              kaikki pk-yritysten muodot eli yksityisomistuksessa olevat yritykset, freelancerit ja maataloustoimijat, niiden oikeudellisesta muodosta riippumatta, jotka täyttävät kaikki alla mainitut liikevaihtoa ja riskejä koskevat edellytykset:
                              
                                          —
                                       
                                       
                                          alle […] euron vuotuinen liikevaihto, ja
                                       
                                    
                                          —
                                       
                                       
                                          alle […] euron bruttoriski, lukuun ottamatta Kroatiaa, jossa raja on […] euroa (edellyttää edellä 4.2.1.1 kohdan toisessa luetelmakohdassa mainittujen todisteiden esittämistä).
                                       
                                    
                        
            4.2.2   Uusi liiketoiminta yritys- ja julkisyhteisöjen rahoitussegmentillä
      4.2.2.1   Yleiset määritelmät
      ’Uusi liiketoiminta’ uutta liiketoimintaa koskevien 4.1.1–4.1.6 kohdassa eriteltyjen rajoitusten merkityksessä määritellään periaatteessa HGAA:n nykyisten riskiraportointikäytäntöjen mukaisesti, ja se kattaa näin ollen
      
                  —
               
               
                  riskien kannalta merkitykselliset (2) luotto-/leasingliiketoimet kokonaan uuden asiakkaan kanssa (tai toisiinsa liittyvistä asiakkaista koostuvan ryhmän kanssa) – eli ’uusasiakasliiketoiminnan’ (New Client Business); ja
               
            
                  —
               
               
                  luotto-/leasingriskin lisääntyminen nykyisten asiakkaiden kanssa (tuotepohjalta) – eli ’riskiä lisäävän liiketoiminnan’ (Exposure Increasing Business); ja
               
            
                  —
               
               
                  luotto-/leasingriskien uusiminen (jatkamiset) nykyisten asiakkaiden kanssa (tuotepohjalta) juoksuajalla, joka ylittää […] – eli ’riskiä jatkavan liiketoiminnan’ (Exposure Prolonging Business)
                      (3).
               
            4.2.2.2   Lisäkriteerit
      
                  —
               
               
                  Riskiä lisäävän liiketoiminnan yhteydessä uutta liiketoimintaa tulee harkita yksittäisten liiketoimien tasolla. Jos siis asiakas aikoo lisätä käteisriskiään ja vähentää vastaavasti takausriskiään samansuuruisella määrällä, lisääntynyt käteisriski katsotaan silti uudeksi liiketoiminnaksi.
               
            
                  —
               
               
                  
                     Rahoitusleasingtoimintaa tulee käsitellä luottorahoitustoimintana. Uuden liiketoiminnan (uusasiakasliiketoiminnan ja riskiä lisäävän liiketoiminnan) tulee näin ollen kaikilta osin noudattaa uuteen liiketoimintaan sovellettavia edellä 4.1.1–4.1.6 kohdassa eriteltyjä vaatimuksia.
               
            
                  —
               
               
                  
                     Käyttöleasingtoimintaa tulee käsitellä uutena liiketoimintana 4.1.1–4.1.6 kohdan merkityksessä seuraavat seikat huomioon ottaen:
                  
                              —
                           
                           
                              […] vähimmäisluokitusta ja uuteen liiketoimintaan sovellettavien rajoitusten mukaista maksimijuoksuaikaa on noudatettava.
                           
                        
                              —
                           
                           
                              
                                 Täysmittainen vakuus on oletus niin kauan kuin kirjanpitoarvo kattaa jäännösarvon kokonaisuudessaan, mikäli jäännösarvo on riittävän varovainen; tämä on kyseessä, kun jäännöserä vastaa kyseessä olevan erän välittäjän tietoihin merkittyä erittäin todennäköistä myyntiarvoa (myyntikulujen vähennyksen jälkeen).
                           
                        
            
                  —
               
               
                  Luottosopimusten, joihin liittyy sitomattomia luottolimiittejä, tulee noudattaa uusia 4.1.1–4.1.6 kohdassa eriteltyjä lainakäytäntöjä.
               
            
                  —
               
               
                  
                     Konsernin sisäiset liiketoimet (esimerkiksi paikallisten pankkien jälleenrahoitus, leasingtoiminta ja muut osakkuudet) ja HGAA:n maksuvalmiuden hoitamisvaatimuksista syntyvä liiketoiminta käsitellään rahoituslaitossegmentissä.
               
            4.2.2.3   Rajoitusten rajaaminen
      Uuteen liiketoimintaan sovellettavat 4.1.1–4.1.6 kohdassa eritellyt rajoitukset eivät koske seuraavia riskien kannalta merkityksellisiä liiketoimia:
      
                  —
               
               
                  
                     HGAA:n maksuvalmiuteen liittyvät liiketoimet rahoituslaitosten kanssa eli
                  
                  
                              —
                           
                           
                              FX spot -kauppa (eli päivänsisäiset tilitysrajat);
                           
                        
                              —
                           
                           
                              FX-suorat ja swapit, joiden maksimijuoksuaika on […], jos ne edellyttävät enintään […] euron rajan (huomattava vakuudeton riski) määräävää nettoutus- ja lisävakuussopimusta (ISDA ja CSA);
                           
                        
                              —
                           
                           
                              Rahamarkkinalainat, talletukset ja (takaisinosto) repo-liiketoimet, joilla kullakin on enintään […] juoksuaika, jossa vastapuolikohtainen maksimimäärä rajoittuu yhteensä […] euroon ja myönnetty määrä on aina enintään […] euroa.
                           
                        
                              —
                           
                           
                              Rahoitusjohdannaiset (swap-korot), joiden maksimijuoksuaika on […], siltä osin kuin ne edellyttävät enintään […] euron rajan (huomattava vakuudeton riski) määräävää nettoutus- ja lisävakuussopimusta (ISDA ja CSA).
                           
                        HGAA:n tulee varmistaa, että rahoituslaitosliiketoimintaa koskevat yksittäiset vastapuolirajat hyväksytään konsernin riskienhallinnassa […] maksimijuoksuajalla.
               
            
                  —
               
               
                  
                     Uusi rahoitus ja jatkamiset, pidentämiset ja uudelleenjärjestelyt, jotka myönnetään asiakkaille, joilla on maksamattomia lainoja (ja kaikille konsernin/paikallisen tervehdyttämistyöryhmän ja/tai luoton palauttamisen piirissä oleville asiakkaille) ja joiden tavoitteena ja selkeästi dokumentoituna mahdollisuutena on tuoda asiakkaat takaisin maksaviin asiakkaisiin ja/tai mahdollistaa riskin lopullinen takaisinsaanti edellyttäen, että uuden rahoituksen maturiteetti tässä yhteydessä rajoittuu […]. Tällainen liiketoimi tulee dokumentoida riittävän laajasti ja mukana on oltava kvantitatiivinen todiste siitä, että liiketoimi on paras tapa suojata HGAA:lle kuuluvaa arvoa, pelkän viivästyneen tappion kirjaamisen sijaan. Tähän kvantitatiiviseen arviointiin käytettyjen oletusten tulee olla riittävän varovaisia.
               
            
                  —
               
               
                  
                     Uusi rahoitus ja jatkamiset, pidentämiset ja uudelleenjärjestelyt nykyisille tulosta tekeville riskeille (4) tai tulosta tekeville asiakkaille (toisiinsa liittyvistä asiakkaista koostuvat ryhmät), jotka ovat puolueettomasti perusteltavissa HGAA:n eduksi ja joille ei myönnetä […] pidempää juoksuaikaa. Tällainen liiketoimi on dokumentoitava riittävän laajasti ja mukana on oltava kvantitatiivinen todiste siitä, että liiketoimi on paras tapa suojata HGAA:lle kuuluvaa arvoa, pelkän viivästyneen tappion kirjaamisen sijaan. Tähän kvantitatiiviseen arviointiin käytettyjen oletusten tulee olla riittävän varovaisia.
               
            
                  —
               
               
                  
                     Konsernin/paikallisella seurantalistalla oleville asiakkaille myönnetty lisärahoitus, jonka tavoitteena ja selkeästi dokumentoituna mahdollisuutena on asiakkaiden taloudellisen tilanteen vakauttaminen (mukaan lukien korkosuojaukset ja FX-riskit) ja näin ollen maksujen laiminlyömisen ehkäiseminen ja jonka avulla asiakkaat voivat palata maksavien asiakkaiden piiriin, mikäli tällaiselle rahoitukselle ei myönnetä […] pidempää juoksuaikaa. Tällainen liiketoimi tulee dokumentoida riittävän laajasti ja mukana on oltava kvantitatiivinen todiste siitä, että liiketoimi on paras tapa suojata HGAA:lle kuuluvaa arvoa, pelkän viivästyneen tappion kirjaamisen sijaan. Tähän kvantitatiiviseen arviointiin käytettyjen oletusten tulee olla riittävän varovaisia.
               
            
                  —
               
               
                  Liiketoimet
                  
                              —
                           
                           
                              jotka katetaan kokonaan käteisellä, ovat täysimittaisesti täytäntöönpantavia vakuustarpeiden vuoksi koko lainasopimuksen keston ajan ja rasitteettomia, mikäli asiakkaan luottoluokitus ei ole […] huonompi, TAI
                           
                        
                              —
                           
                           
                              jotka on katettu kokonaan rahoituslaitokselta saadulla takauksella (pankkitakaus), mikäli takaajan luottoluokitus ei ole […] huonompi.
                           
                        
            
                  —
               
               
                  
                     Riskin lisääntyminen FX-kurssin heilahtelujen vuoksi, johdannaisten markkina-arvot ja joukkovelkalainakirjojen hinnoittelu.
               
            
                  —
               
               
                  
                     Olemassa olevien FX-lainojen muuntaminen euromääräisiksi lainoiksi, jos asiakkaan kirjanpitovaluutta on euro, Kroatian kuna tai Bosnia ja Hertsegovinan vaihdettava markka; kokonaisriski muunnetaan voimassa olevan FX-kurssin mukaan ja HGAA:n vakuusehdot ovat samat tai paremmat.
               
            
                  —
               
               
                  Uusi liiketoimi, jota koskeva vastuullisten paikallisten riski- ja myyntiyksiköiden sopima tarjous (Term Sheet) lähetettiin HGAA:n asiakkaille, jotka myös hyväksyivät sen ennen 1 päivää tammikuuta 2013, edellyttäen että HGAA:lla on lakisääteinen velvollisuus suorituksiin ja että tämä on asianmukaisesti dokumentoitavissa.
               
            
                  —
               
               
                  Liiketoiminta, jota harjoitetaan kehityspankeista ja ylikansallisista rahoituslaitoksista saatavilla varoilla (esimerkiksi EIP, EBRD, HBOR, SID jne.) ja valtioiden/valtiotason alapuolisten yhteisöjen tarjoamista tuetuista lainaohjelmista, mikäli vakuuksien osalta noudatetaan tuottovaatimusluokitusta (cut-off rating) […] ja […] maksimijuoksuaikaa. Tällaisilla tuetuilla lainaohjelmilla tulee olla luottoriskiä pienentäviä piirteitä […], jotka toimitsijan tulee vahvistaa ennen HGAA:n osallistumista.
               
            
                  —
               
               
                  Muille HGAA:n yksiköille tuomioistuimen kautta huutokaupattavana tai myynnissä olevien vakuuksien ja omaisuuserien takaisinottoa varten annettu sisäinen rahoitus (eli jälleenrahoituslimiitit).
               
            
                  —
               
               
                  
                     Leasingsopimusten uudelleenluokittelu (käyttöleasingsopimuksista rahoitusleasingsopimuksiksi), jos käyttöleasingsopimuksen omaisuuseräriski voidaan muuntaa kokonaisuudessaan vastapuoliriskiksi (toisin sanoen kaikki vuokratun omaisuuserän omistukseen liittyvät riskit ja palkkiot siirretään vuokralleantajalta vuokraajalle).
               
            
                  —
               
               
                  
                     Nykyisten sopimusten ja sitoumusten täytäntöönpano (esimerkiksi rakenteilla olevat kiinteistöt, leases-to-go-sopimusten aktivointi), mikäli sopimus tai paikallinen lainsäädäntö ei salli sitoumuksen täysimittaista tai osittaista perumista esimerkiksi yhden sopimuslausekkeen perusteella.
               
            4.2.3   Uusi liiketoiminta vähittäissegmentissä
      Asianmukaisen ja varovaisen riskiraportoimisen periaatteiden ja 4.2.2.1 kohdan mukaisesti ’uusi liiketoiminta’ vähittäissegmentin osalta määritellään seuraavasti:
      
                  i)
               
               
                  Riskien kannalta merkittävä luotto- tai leasingliiketoimi (esimerkiksi laina- tai luottolimiitti), joka katsotaan vähittäislaina- tai leasingtuotteeksi ja joka myönnetään uutena nykyiselle tai uudelle asiakkaalle (tai toisiinsa liittyvistä asiakkaista koostuvalle ryhmälle), 
                        TAI
                     
                  
               
            
                  ii)
               
               
                  Vähittäisasiakkaan hallussa jo oleville limiittiperusteisille vähittäistuotteille, kuten tilinylitykset, luottokortit ja vähittäissegmentin pk-yritysten (käyttöpääoma) luottolimiitit, uutena myönnetyn (korkeamman) limiitin ja vanhan (matalamman) limiitin välinen ero, 
                        TAI
                     
                  
               
            
                  iii)
               
               
                  Asiakkaan hallussa jo olevien vähennettävien vähittäistuotteiden, kuten kaikki osamaksuilla maksettavien lainojen muodot, uutena myönnetyn (suuremman) lainasumman ja vanhan (pienemmän) lainasumman välinen ero.
               
            4.2.3.1   Muut määritelmät ja huomioitavat näkökohdat
      
                  i)
               
               
                  Siihen asti, kunnes HGAA kykenee raportoimaan marginaaliset riskien lisääntymiset 4.2.3 ii) ja iii) alakohdan mukaisesti, riskien lisääntyminen (tuoteperusteisesti) nykyisten asiakkaiden kanssa katsotaan uudeksi liiketoiminnaksi. Selvyyden vuoksi mainittakoon, että lyhennysten välisten aikavälien pidentyminen (esimerkiksi kuukausittaisesta neljännesvuosittain maksettaviin lyhennyksiin) katsotaan uudeksi liiketoiminnaksi.
               
            
                  ii)
               
               
                  
                     Marginaalista/vähäistä riskien kasvamista (enintään […] euron suuruiset) liiketoimipalkkioiden, aktivoitujen korkojen/palkkioiden jne. vuoksi ja erityisesti 4.2.3.2 kohdassa lueteltujen liiketoimien (kuten valuutanvaihtosopimukset, uudelleenjärjestelyt, yhdistämiset, jatkamiset jne.) yhteydessä ei katsota koskaan uudeksi liiketoiminnaksi.
                  
               
            
                  iii)
               
               
                  Riskiä lisäävän vähittäisliiketoiminnan yhteydessä nykyisen ja uuden liiketoiminnan riski on määritettävä yksittäisten liiketoimien tasolla, minkä vuoksi riskien lisääntymistä yhdellä (asiakkaan hallussa olevalla) tuotteella ei saa nettouttaa riskien vähentymisellä toisessa tuotteessa. Myöskään asiakaslainojen nettoutus asiakastalletuksia vastaan ei ole sallittua.
               
            
                  iv)
               
               
                  
                     Rahoitusleasingsopimuksia käsitellään luottorahoituksena, minkä vuoksi ne ovat 4.2.3 kohdan nojalla uutta liiketoimintaa, jota koskevat uuteen liiketoimintaan sovellettavat rajoitukset.
               
            
                  v)
               
               
                  
                     Käyttöleasingsopimukset katsotaan uudeksi liiketoiminnaksi, jos ne kuuluvat 4.2.3 kohdan määrittelyn piiriin ja ovat näin ollen toimintaa, jota koskevat uuteen liiketoimintaan sovellettavat rajoitukset.
               
            
                  vi)
               
               
                  
                     Leasingsopimusten uudelleenluokittelua (esimerkiksi käyttöleasingsopimuksista rahoitusleasingsopimuksiksi) ei katsota uudeksi liiketoiminnaksi, ellei uudelleenluokittelu lisää pankin riskialtistumista säännöstelyn tai talouden kannalta.
               
            4.2.3.2   Rajaaminen/pois lukeminen
      Seuraaviin riskien kannalta merkityksellisiin liiketoimiin sovelletaan erityiskäsittelyä:
      
                  —
               
               
                  Vähittäislainoista asiakkaille ennen 1 päivää tammikuuta 2013 tehtäviin tarjouksiin ei sovelleta uutta liiketoimintaa koskevia rajoituksia, mikäli asiakas hyväksyy ne kyseisen maan lainsäädännössä määrättyjen hyväksymismääräaikojen kuluessa. Tammikuun 1 päivän 2013 jälkeen tehtävien tarjousten tulee noudattaa 4.1 kohdassa mainittuja sitoumuksia.
               
            
                  —
               
               
                  Vähittäislainat, jotka annetaan kehityspankkien ja ylikansallisten rahoituslaitosten varoista (esimerkiksi EIP, EBRD, HBOR, SID jne.) ja valtioiden/valtiotason alapuolisten yhteisöjen tai vakuutusyhtiöiden tai julkisin varoin tuetuista lainaohjelmista, eivät ole uuteen liiketoimintaan sovellettavien rajoitusten alaisia.
               
            
                  —
               
               
                  Luonnollisille henkilöille (yksityisasiakkaille) myönnettyjen enintään […] euron suuruisten vähittäislainojen tai leasingsopimusten uudelleenjärjestelyä ei katsota uudeksi liiketoiminnaksi, jos riski ei lisäänny. Seuraavia periaatteita tulee noudattaa:
                  
                              —
                           
                           
                              Uudelleenjärjestelyn tulee aina olla nettonykyarvoneutraalia;
                           
                        
                              —
                           
                           
                              Asiakkaan riski uudelleenjärjestelyn kuluessa EI saa kasvaa;
                           
                        
                              —
                           
                           
                              Asiakkaalle ei saa antaa uutta rahaa rakenneuudistusprosessin kuluessa tai uudelleenjärjestellyn velvollisuuden puitteissa;
                           
                        
                              —
                           
                           
                              Vähittäisasiakkaan uudelleenjärjestely on mahdollista vain, jos asiakas todistaa kykynsä ja halunsa maksaa uudelleenjärjestelty velvoite takaisin;
                           
                        
                              —
                           
                           
                              Kolmannen osapuolen oikeuteen haastamia asiakkaita, joihin kohdistuu pakkotäytäntötoimenpiteitä tai joiden oikeudellinen kapasiteetti on muulla tavoin lainsäädännöllisen toimenpiteen vuoksi rajoittunut, ei saa uudelleenjärjestellä/saneerata.
                           
                        Jos asiakas ei ole luonnollinen henkilö (yksityisasiakas) vaan pk-yritys (yritysasiakas), johon ei sovelleta edellä mainittua kelpoisuuskriteeriä, sovelletaan yritysasiakkaiden uudelleenjärjestelysääntöjä (takaisinsaannin maksimointi) ja maturiteettirajoituksia.
               
            
                  —
               
               
                  
                     Nykyisen riskin segmenttien välinen migraatio ilman riskin kasvamista ei ole uutta liiketoimintaa. Tämä vaikuttaa erityisesti riskeihin yrityssegmentin projektirahoituksessa (esimerkiksi huoneistojen rakentamiseen), jonka kattavat/maksavat viime kädessä vähittäisasiakkaat esimerkiksi huoneistojen ostoa varten nostamissaan lainoissa. Tässä tapauksessa riski on käytännössä kulkeutunut/siirtynyt yrityssegmentiltä vähittäissegmentille. Seuraavia rajoituksia kuitenkin sovelletaan:
                  
                              —
                           
                           
                              Suurin sallittu luototusaste on […] prosenttia ja
                           
                        
                              —
                           
                           
                              Uuden liiketoiminnan vuotuinen enimmäisvolyymi rajoittuu […] prosenttiin uuden kiinnelainaliiketoiminnan vuotuisesta volyymista kussakin maassa.
                           
                        
            
                  —
               
               
                  Kiinteistölainojen kokonaisriskin kasvua, joka johtuu koroista, palkkioista tai muista aktivoiduista veloista (pääosin maksamatta jääneistä lainoista tai uudelleenjärjestelyistä), ei katsota uudeksi liiketoiminnaksi.
               
            
                  —
               
               
                  Vähittäisasiakkaiden lainojen yhdistely (HGAA:n välitysyksiköissä tai tiliryhmissä) katsotaan osaksi rakenneuudistusta, jos siihen liittyvä riski rajoittuu […] euroon (Kroatiassa […] euroon, mikäli tälle saadaan toimitsijan hyväksyntä, katso 4.2.1.3 kohta). Jos riski on suurempi, sovelletaan yritysasiakkaiden maturiteettirajoituksia.
                  Jos uusi yhdistelty laina myönnetään kuitenkin vähittäislainan muodossa ja riski on (huomattavasti) korkeampi kuin yhdisteltyjen lainojen yhteenlaskettu riski, riskien välinen erotus katsotaan uudeksi liiketoiminnaksi 4.2.3 kohdan ii) ja iii) alakohdan mukaisesti. 4.2.3.1 kohdan i) alakohtaa sovelletaan kuitenkin siihen asti, kunnes raportointivalmiudet ovat käytössä.
               
            
                  —
               
               
                  Vähittäislainojen täydentämistä (loan top-ups) ei tule katsoa uudeksi liiketoiminnaksi, jos tämä vaihtoehto myönnettiin nimenomaisesti alkuperäisessä lainasopimuksessa eikä se ollut HGAA:n peruttavissa ja oli ainoastaan asiakkaan tiettyjen lainaehtojen täyttämisestä riippuvainen, vaikka asiakkaan ei olisikaan tarvinnut käydä läpi vakiintunutta lainakelpoisuuden arviointia. Muiden vähittäislainoihin saatavilla olevien täydennysmuotojen osalta vanhan lainasumman ja uuden lainasumman välisen erotuksen katsotaan olevan uutta liiketoimintaa 4.2.3 (ii) ja (iii) alakohdan mukaisesti. 4.2.3.1 (i) alakohtaa sovelletaan kuitenkin siihen asti, kunnes raportointivalmiudet ovat käytössä.
               
            
                  —
               
               
                  ”Valuutanvaihtoja” (Currency Switches) – eli vähittäisasiakkaan vaihtaessa valuuttamääräisen lainan (tai valuuttaindeksiin sidotun lainan) paikalliseen valuuttaan sidottuun lainaan – ilman riskin huomattavaa kasvamista (enintään […]) euroa), ei katsota uudeksi liiketoiminnaksi. Jos riski kasvaa merkittävästi, vanhan lainasumman ja uuden lainasumman välinen ero katsotaan uudeksi liiketoiminnaksi 4.2.3 kohdan ii) ja iii) alakohdan mukaisesti. 4.2.3.1 kohdan i) alakohtaa sovelletaan kuitenkin siihen asti, kunnes raportointivalmiudet ovat käytössä.
               
            
                  —
               
               
                  Takaisinotettujen omaisuuserien/vakuuksien uudelleenmarkkinointia tai uudelleenvuokrausta varten myönnetyt vähittäislainat eivät ole uutta liiketoimintaa, vaikka niihin seuraavia rajoituksia sovelletaankin:
                  
                              —
                           
                           
                              Huoneistojen ja muiden kiinteistöjen uudelleenmarkkinoinnin osalta suurin sallittu luototusaste on […] prosenttia ja uuden liiketoiminnan vuotuinen enimmäisvolyymi rajoittuu […] prosenttiin uuden kiinnelainaliiketoiminnan vuotuisesta volyymista kussakin maassa.
                           
                        
                              —
                           
                           
                              Ajoneuvojen ja laitteiston osalta uuden liiketoiminnan vuotuinen enimmäisvolyymi rajoittuu […] prosenttiin uuden ajoneuvo- ja laitteistovähittäisliiketoiminnan vuotuisesta volyymista kussakin maassa.
                           
                        
            
                  —
               
               
                  Nykyisten sopimusten ja sitoumusten täytäntöönpanon (esimerkiksi rakenteilla olevat kiinteistöt, lease-to-go-sopimusten aktivointi) ei katsota olevan uutta liiketoimintaa.
               
            IV.   Toiminnassa olevien yksiköiden jälleenyksityistäminen
      
      1.   Taseen loppusummien pienentäminen ja markkinaläsnäolo
      
      
               
                  1.1
               
               
                  HGAA oli 31 päivänä joulukuuta 2008 kansainvälinen finanssikonserni, jolla oli 384 konttoria 12 maassa (Itävallassa, Italiassa, Sloveniassa, Kroatiassa, Bosnia ja Hertsegovinassa, Serbiassa, Montenegrossa, Bulgariassa, Saksassa, entisessä Jugoslavian tasavallassa Makedoniassa, Ukrainassa ja Unkarissa) ja pankkitoimintaa (yksityisen, yritys- ja julkisen sektorin asiakkaat), leasingtoimintaa (yksityinen, yritys, kiinteistö, moottoriajoneuvot, laitteet) ja osakeomistuksia. Sen taseen loppusumma oli 43,34 miljardia euroa ja riskipainotteiset omaisuuserät 32,83 miljardia euroa.
               
            
               
                  1.2
               
               
                  Pian HGAA:n kansallistamisen jälkeen se vetäytyi uudesta liiketoiminnasta Bulgariassa, entisessä Jugoslavian tasavallassa Makedoniassa, Ukrainassa, Unkarissa ja Saksassa ja lopetti kaiken ei-strategisen liiketoiminnan. Edellä mainituissa maissa olevien tytäryhtiöiden alasajo aloitettiin ja sitä jatketaan parhaillaan järjestelmällisesti. Uusi strateginen asemointi on johtanut kahdentoista konttorin sulkemiseen yhteensä kahdeksastatoista entisestä konttorista ”lakkautusmaissa” eli Bulgariassa, entisessä Jugoslavian tasavalta Makedoniassa, Ukrainassa, Unkarissa ja Saksassa.
               
            
               
                  1.3
               
               
                  HGAA:n jäljellä olevan markkinatoiminnan – eli B.II.1 osassa eritellyt ”toiminnassa olevat yksiköt” ja HBI – yhdistetyn taseen loppusumma 31 päivänä joulukuuta 2012 oli noin 17,54 miljardia euroa ja riskipainotteiset omaisuuserät 11,02 miljardia euroa. Nämä luvut vastasivat vain noin 40,5:tä prosenttia HGAA-konsernin taseen loppusummasta ja 33,6:ta prosenttia sen riskipainotteisista omaisuuseristä 31 päivänä joulukuuta 2008. Näistä summista
                  
                              —
                           
                           
                              HBA:n taseen loppusumma 31 päivänä joulukuuta 2012 oli noin 4,15 miljardia euroa, joka vastasi noin 59:ää prosenttia sen taseen loppusummasta 31 päivänä joulukuuta 2008 (7,05 miljardia euroa) ja vain 10:tä prosenttia HGAA-konsernin taseen loppusummasta 31 päivänä joulukuuta 2008, ja sen riskipainotteiset omaisuuserät olivat 1,23 miljardia euroa (HBA 31 päivänä joulukuuta 2008: 3,392 miljardia euroa);
                           
                        
                              —
                           
                           
                              HBI:n taseen loppusumma 31 päivänä joulukuuta 2012 oli 3,28 miljardia euroa, joka vastaa noin 65:tä prosenttia sen taseen loppusummasta 31 päivänä joulukuuta 2008 (5,02 miljardia euroa) ja vain 8:aa prosenttia HGAA-konsernin taseen loppusummasta 31 päivänä joulukuuta 2008, ja sen riskipainotteiset omaisuuserät olivat 2,54 miljardia euroa (HBI 31 päivänä joulukuuta 2008: 4,198 miljardia euroa);
                           
                        
                              —
                           
                           
                              Kaakkois-Euroopan verkoston taseen loppusumma 31 päivänä joulukuuta 2012 oli 10,11 miljardia euroa, joka vastaa 68,5:tä prosenttia sen taseen loppusummasta 31 päivänä joulukuuta 2012 (14,775 miljardia euroa) ja vain 23:a prosenttia HGAA-konsernin taseen loppusummasta 31 päivänä joulukuuta 2008, ja sen riskipainotteiset omaisuuserät olivat 7,2 miljardia euroa (Kaakkois-Eurooppa 31 päivänä joulukuuta 2008: 12,623 miljardia euroa);
                           
                        HBI:n luokittelu lakkautettavaksi yksiköksi vuoden 2013 toisella puoliskolla vähentää toiminnassa olevien yksiköiden (HBA ja Kaakkois-Euroopan verkosto) yhteenlasketun taseen loppusummaa vielä 19 prosentilla nykyiseen tietoon verrattuna, mikä vastaa näin vain noin 33:a prosenttia HGAA-konsernin taseen loppusummasta ja 26:ta prosenttia sen riskipainotteisista omaisuuseristä 31 päivänä joulukuuta 2008.
               
            
               
                  1.4
               
               
                  Jäljelle jääneet toiminnassa olevat yksiköt tulee yksityistää mahdollisimman nopeasti ja tehokkaasti B.IV.3 osan mukaisesti. Kun toiminnassa olevat yksiköt on kokonaan yksityistetty, HGAA:n tase tulee edelleen sisältämään lakkautettavaa liiketoimintaa.
               
            2.   Kannattavuuden ylläpitäminen ennen jälleenyksityistämistä
      
      Itävalta sitoutuu siihen, että HGAA hoitaa toiminnassa olevien yksiköiden liiketoimintaa tavoitteenaan palauttaa niiden pitkän aikavälin kannattavuus ja ylläpitää niitä sen mukaisesti kuin rakenneuudistussuunnitelmassa ja sen liitteissä edellytetään (tämä sitoumuslista mukaan lukien). Tämä sitoumus ei estä toiminnassa olevien yksiköiden rakenneuudistusta ja/tai yksittäisten omaisuuserien tai salkkujen siirtoa lakkautettavaan osaan, mikäli se on tarpeen jälleenyksityistämismahdollisuuksien palauttamiseksi, ylläpitämiseksi tai optimoimiseksi.
      3.   Jälleenyksityistämisen aikaisin mahdollinen ajankohta
      
      Itävalta sitoutuu toiminnassa olevien yksiköiden jälleenyksityistämiseen mahdollisimman aikaisessa vaiheessa siten, kuin tässä osassa edellytetään. Tässä B.IV.3 osassa viitattuun toiminnassa olevien yksiköiden jälleenyksityistämiseen sisältyy tarpeen vaatiessa toiminnassa olevien yksiköiden osien hyväksytty jälleenyksityistäminen.
      3.1   Jälleenyksityistäminen
      Toiminnassa olevan yksikön jälleenyksityistämisen katsotaan tapahtuneen, kun Itävallan tasavalta on myynyt 100 prosenttia kyseisen toiminnassa olevan yksikön osakkeista tai kaikista omaisuuseristä yhdelle tai useammalle ostajalle, joka ei tai jotka eivät ole Itävallan tasavallan määräysvallassa. Jälleenyksityistämiseen kuuluu myös kaikkien Itävallan hallinnassa suoraan tai välillisesti olevien toiminnassa olevien yksiköiden osakkeiden myynti osana ensitarjousmyyntiä (IPO) normaaleissa markkinaolosuhteissa.
      3.2   Jälleenyksityistämisen päivämäärä
      Jälleenyksityistämisen katsotaan tapahtuvan sinä päivänä, kun sitova ostosopimus, johon sovelletaan velvoiteoikeutta toiminnassa olevan yksikön hankinnasta (”ostosopimus”), on allekirjoitettu. Jos osia toiminnasta olevasta yksiköstä myydään useille ostajille, jälleenyksityistäminen tulee voimaan sinä päivänä, kun viimeinen ostosopimus solmitaan. Ensitarjousmyynnin kohdalla aktuaalinen yksityistäminen tulee voimaan sinä päivänä, kun viimeinen Itävallan suorassa tai välillisessä hallinnassa oleva osake tulee myyntiin. Ensitarjousmyynnin välityksellä myytäviä yksiköitä eivät kuitenkaan enää sido B.III osassa eritellyt sitoumukset siitä päivästä alkaen, kun […] osakkeet tulevat myyntiin.
      3.3   Jälleenyksityistämisen määräaika
      HBA on jälleenyksityistettävä 31 päivään joulukuuta 2013 mennessä ja Kaakkois-Euroopan verkosto 30 päivään kesäkuuta 2015 mennessä.
      3.4   Toimeenpanon määräaika
      HBA:n myynnin on tapahduttava […] mennessä. Kaakkois-Euroopan verkoston myyntiä koskevat sopimukset tulee panna toimeen […] mennessä.
      3.5   Toimeenpanon määräaikojen jatkaminen
      Jos toimeenpano viivästyy valvonta- tai kilpailuviranomaiselta tarvittavan hyväksynnän puuttumisesta johtuen, komissio voi suostua jatkamaan Kaakkois-Euroopan verkoston myyntiä koskevaa toimeenpanon määräaikaa 3.4 kohdan mukaisesti vielä […]. Itävallan tulee jättää hakemus hyvissä ajoin ja viimeistään kaksi viikkoa ennen alkuperäisen määräajan päättymistä ja toimittaa komissiolle valvonnasta vastaavan toimitsijan vahvistus sille, että viivästys johtuu ainoastaan hyväksyvästä viranomaisesta tai hyväksyvistä viranomaisista ja että HGAA on suorittanut kaikki kohtuulliset toimenpiteet myyntisopimuksen toimeenpanemiseksi alkuperäisen määräajan kuluessa.
      3.6   Ostajan vaihtuminen
      Jos aktuaalisen jälleenyksityistämisen jälkeen mutta ennen määräajan umpeutumista ilmenee, että jonkin yksikön ostaja ei kykene täyttämään toimeenpanon ehtoja tai ei kykene täyttämään niitä toimeenpanon määräaikaan mennessä, kyseinen yksikkö voidaan komission suostumuksella myydä kolmannelle osapuolelle edellyttäen, että se voidaan panna toimeen ensimmäistä myyntiä koskevan määräajan kuluessa.
      3.7   Jälleenyksityistämisen tai toimeenpanon määräaikojen laiminlyönti
      Jos jälleenyksityistäminen ei onnistu 3.3 kohdassa mainitussa määräajassa tai jos toimeenpano ei onnistu 3.4 kohdassa mainitussa määräajassa yhdessä 3.5 kohdan kanssa luettuna, kyseisen yksikön tulee lopettaa uusi liiketoiminta määräajan umpeutumista seuraavana päivänä. Kyseiseen yksikköön tullaan soveltamaan tässä sitoumusluettelossa mainittuja lakkautettavaa osaa koskevia ehtoja edellä mainitusta päivästä lähtien.
      4.   Myyntimenettely
      
      
               
                  4.1
               
               
                  Itävalta sitoutuu siihen, että HGAA aloittaa toiminnassa olevien yksiköiden jälleenyksityistämisen vaatimat myyntimenettelyt hyvissä ajoin ja suorittaa ne nopeasti jälleenyksityistämisen toteuttamiseksi mahdollisimman aikaisessa vaiheessa.
               
            
               
                  4.2
               
               
                  Toiminnassa olevien yksiköiden jälleenyksityistäminen tapahtuu joko osana ensitarjousmyyntiä normaaleissa markkinaolosuhteissa tai, missä laki sallii ja se on mahdollista liikesalaisuuksia rikkomatta, osana avointa, läpinäkyvää ja rajoituksetonta myyntimenetelmää, joka sisältää tavanomaiset vakuutukset (Representations and Warranties). Tämä ei estä neuvotteluja nimenomaisesti kiinnostuneiksi osapuoliksi tunnistettujen osapuolien kanssa ennen tai jälkeen menettelyn.
               
            V.   Lakkautettava osa
      
      1.   Nykyisen liiketoiminnan lakkauttaminen pääomaa ja arvoa suojaten
      
      
               
                  1.1
               
               
                  Itävalta sitoutuu siihen, että lopullisen hyväksynnän voimaantulopäivästä alkaen HGAA lakkauttaa nimenomaisesti sen lakkautettavassa osassa kyseisenä päivänä olevan liiketoiminnan tavalla, joka suojaa pääomaa ja arvoa.
               
            
               
                  1.2
               
               
                  Lakkautettavassa osassa olevat omaisuuserät myydään, likvidoidaan tai ajetaan alas aktiivisella ja tehokkaalla tavalla.
               
            
               
                  1.3
               
               
                  Periaatteessa omaisuuserät tulee myydä mahdollisimman nopeasti. HGAA sitoutuu myymään omaisuuserät heti, kun vähintään kirjanpitoarvon saanti myyntivoittona on mahdollista, ellei myyntihinnan katsota kiistämättömän ja puolueettoman arvioinnin perusteella olevan selkeästi sopimaton.
               
            
               
                  1.4
               
               
                  Omaisuuserät, joita ei voida myydä 1.3 kohdan mukaisesti, päättyvät kautensa lopussa.
               
            2.   Ei uutta liiketoimintaa lakkautettavassa osassa
      
      
               
                  2.1
               
               
                  Itävalta sitoutuu siihen, ettei lakkautettavassa osassa hoideta uutta liiketoimintaa lopullisen hyväksynnän voimaantulopäivästä alkaen. Alla 2.2 ja 2.3 kohdassa mainittua lukuun ottamatta ja edellä mainitusta päivämäärästä alkaen kaikki HGAA-yhtiöt, paitsi toiminnassa olevat yksiköt, lakkauttavat ainoastaan kyseisenä päivänä olemassa olevan liiketoimintansa.
               
            
               
                  2.2
               
               
                  Toiminnan jatkaminen nykyisten asiakkaiden kanssa sallitaan myös lakkautettavassa osassa, mikäli on olemassa realistinen ja uskottava todisteiden tukema mahdollisuus, että jatkaminen parantaa rahoituksen tulevaa hyödyllisyyttä ja hyödyntämistä. Jatkamisen enimmäispituus on […]; perustellut poikkeukset pidemmille jatkamiskausille tulee raportoida valvonnasta vastaavalle toimitsijalle ja perustella riittävällä tavalla kussakin yksittäisessä tapauksessa. Vielä rakenneuudistusajan lopussakin kaikki likvidaatiotoimet tulee selvittää mahdollisimman nopeasti.
                  Seuraavassa mainittu on edelleen sallittua:
                  
                              —
                           
                           
                              liiketoimet, jotka ovat tarpeellisia maksuvalmiuden hoitamiseksi lakkautettavassa osassa, eli keskuspankkiliiketoimet;
                           
                        
                              —
                           
                           
                              katekokonaisuuksien hallinta lakkautettavassa osassa, jossa ei hoideta uusiin omaisuuseriin liittyvää liiketoimintaa, muutoin kuin luetelmakohdassa 4 mainitun säännön perusteella;
                           
                        
                              —
                           
                           
                              johdannaiskauppa, joka on tarpeen nykyisen salkun (esim. swap-kauppa) korko-, valuutta- ja luottoriskien hallinnoimiseksi edellyttäen, että se pienentää HGAA:n kokonaisvaltaista markkinariskipositiota;
                           
                        
                              —
                           
                           
                              liiketoimet, jotka ovat tarpeellisia säännöksien ja muiden lainsäädännöllisten syiden vuoksi, mukaan lukien HGAA:n katekokonaisuuksien ja maksuvalmiuden hoitoa varten hyväksyttyjen arvopapereiden hankinta, hallussapito ja myynti;
                           
                        
                              —
                           
                           
                              lakkautettavan yksikön omaan jälleenrahoitukseen liittyvä liiketoiminta, uudet liikkeelle laskemiset ja velan takaisinostot mukaan lukien;
                           
                        
                              —
                           
                           
                              irtaimen ja kiinteän omaisuuden hankinta tuomioistuimen valvomissa ja oikeudenkäynnin ulkopuolisissa huutokaupoissa ja yksityisissä siirroissa arvopapereiden haltuunottamiseksi;
                           
                        
                              —
                           
                           
                              nykyisten sopimusten ja sitoumusten täyttäminen (esimerkiksi rakenteilla olevat kiinteistöt, lease-to-go-sopimusten aktivointi, rahoitusleasingsopimusten uudelleenluokittelu käyttöleasingsopimuksiksi ja päinvastoin);
                           
                        
                              —
                           
                           
                              omaisuuserien edelleenvuokraus (lyhyestä keskipitkään) silloin, kun omaisuuserien myynti ja arvon säilyttäminen lyhyellä aikavälillä ei ole mahdollista, kustannusten vähentämiseksi tai välttämiseksi (huolto jne.).
                           
                        Lisäksi liiketoimet HGAA:n konserniyhtiöiden kanssa ovat edelleen sallittuja (mikäli niiden tarkoituksena on jälleenrahoitustoimien jatkaminen), kuten ovat myös sellaiset liiketoimet HGAA:n omaisuuserien (osakeomistukset, salkut jne.) ostajien kanssa, jotka suoritetaan jälleenyksityistämisen yhteydessä ja ovat tarpeellisia kyseessä olevien yksiköiden/omaisuuserien onnistuneelle myynnille (esimerkiksi myyjän rahoitus, myönnettyjen vakuuksien – kuten takuiden – jatkaminen HGAA:n toimesta ostajan hyväksi jne.).
               
            
               
                  2.3
               
               
                  Tapauksissa, joissa vaikutukset näkyvät sitoumuksen tuloksissa, lakkautettava yksikkö voi, osana takaisinsaantia ja selvitystä, mukauttaa liiketointa kyseessä olevan toimeksiannon velallisen kanssa edellyttäen, että näiden toimenpiteiden voidaan katsoa suojaavan arvoa tai vähentävän riskiä ilman kilpailun vääristymistä. Tämä tulee todentaa kirjallisesti valvonnasta vastaavalle toimitsijalle kussakin yksittäisessä tapauksessa. Liiketoimen mukauttamista ovat muutokset sitoumukseen, kuten korkotarkistukset, lykkäykset, maturiteetin uudelleenjärjestely, velvollisuuden siirto/omaksiotto, jatkaminen ja velan muunto esimerkiksi uusien samalle summalle tehtyjen luottosopimusten muodossa, vakuuden muutoksilla tai finanssikertoimien muutoksilla tai finanssikertoimista luopumalla. Mukautustoimenpiteillä, joihin tässä kappaleessa viitataan, maturiteettia voidaan jatkaa […]; tämän ylittäviin mukautustoimenpiteisiin voidaan sitoutua ainoastaan valvonnasta vastaavan toimitsijan hyväksynnällä.
               
            
               
                  2.4
               
               
                  Lisäksi myytävien omaisuuserien suoraan arvonnousuun kulutettavien varojen rahoitus on luvallista, jos se mahdollistaa myyntikelpoisuuden merkittävän parannuksen. Tämä koskee erityisesti oikeudenkäyntikuluja ja hallinnollisia kuluja (esimerkiksi paikalliseen maarekisteriin tehtävistä korjauksista johtuvia) ja yksittäistapauksissa yksittäisiin omaisuuseriin tehtäviä rakenteellisia/teknisiä muutoksia, jotka vaativat valvonnasta vastaavan toimitsijan suostumuksen.
               
            3.   HBI:n alasajo
      
      Markkinoiden vääristymisen ja talletusten ulosvirtauksen estämiseksi vähittäispankki HBI:n alasajon aikana ja HBI:n alasajosta johtuvien lisämaksuvalmiustarpeisiin varautumiseksi HBI:hin sovelletaan seuraavaa:
      
                  3.1
               
               
                  HBI ei ryhdy uuteen liiketoimintaan muutoin kuin alla määritellyllä tavalla.
               
            
                  3.2
               
               
                  HBI:n omaisuuseriä vähennetään asteittain salkkujen tai yksittäisten omaisuuserien myynnin kautta, muiden rakenneuudistusliiketoimien kautta (eli siirtämällä salkkuja ja/tai omaisuuseriä lakkautettavaan osaan) ja myös olemassa olevia omaisuuseriä kuolettamalla.
               
            
                  3.3
               
               
                  HBI:n taseessa olevien velkojen lakkauttaminen seuraa sen taseessa olevien omaisuuserien lakkautusta ja tulee olemaan viimeksi mainitun määrittämää. HBI:n velkoja vähennetään siis suhteessa omaisuuserien vähentämiseen.
               
            
                  3.4
               
               
                  Tämänhetkisten suunnitelmien mukaan HBI:n lakkauttaminen tulee sisältämään seuraavat keskeiset toimenpiteet:
                  
                              —
                           
                           
                              tämänhetkisen noin 3 miljardin euron taseen loppusumman pienentäminen noin […] prosentilla vuoden 2013 loppuun mennessä paikalliseen lakkautettavaan yksikköön (HLI) siirrettävien salkkujen avulla;
                           
                        
                              —
                           
                           
                              jäljelle jäävän sopimusmaturiteetista johtuvista saatavista koostuvan taseen loppusumman pienentäminen noin […] eurolla noin […] euroon vuoden 2018 loppuun mennessä;
                           
                        
                              —
                           
                           
                              […]
                              
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                    
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                    
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                    
                        
            
                  3.5
               
               
                  Turvatakseen […] oman jälleenrahoituksen alasajovaiheessa ja välttääkseen lisämaksuvalmiustarpeen HBI voi […], jos tämä on tarpeen nykyisten […] alittamisen estämiseksi tai kompensoimiseksi.
               
            
                  3.6
               
               
                  HBI tulee tarjoamaan/ottamaan vastaan talletuksia ainoastaan nimellisin koroin, jotka ovat HBI:n viiden tärkeimmän tukea nauttimattoman kilpailijan […] samalla kaudella vastaaville tuotteille tarjoamien parhaimpien viitekorkojen keskiarvoa alempia.
               
            
                  3.7
               
               
                  […].
               
            
                  3.8
               
               
                  Ellei edellä muuta mainita, V.1 ja V.2 osassa eritellyt lakkautettavaa osaa koskevat edellytykset koskevat soveltuvin osin myös HBI:n lakkauttamista.
               
            2.   Valvonnasta vastaava toimitsija
      
      I.   Nimitysmenettely
      
      
               
                  1.
               
               
                  Itävalta varmistaa, että HGAA nimittää seuraavassa mainittujen ehtojen mukaisesti valvonnasta vastaavan toimitsijan, jäljempänä ’toimitsija’, jonka tulee suorittaa C.II osassa mainitut tehtävät ja velvollisuudet.
               
            
               
                  2.
               
               
                  Toimitsijan on oltava HGAA:sta riippumaton, hän ei saa altistua eturistiriidalle ja hänellä tulee olla mandaattinsa suorittamiseen tarvittava asiantuntijuus. Toimitsijan palkkiosta vastaa HGAA tavalla, joka ei haittaa toimitsijan mandaatin riippumatonta ja tehokasta suorittamista. Toimitsijakuluista vastaa lain sallimassa laajuudessa HGAA ja muussa tapauksessa Itävalta.
               
            
               
                  3.
               
               
                  Komission suostumuksella sen 5 päivänä joulukuuta 2012 (C(2012) 9255 final) antaman hyväksymispäätöksen liitteen 12 kohdassa sitoumusten noudattamiseksi jo nimitetty toimitsija, […], jatkaa toimessaan. Mikäli komissio kuitenkin vaatii uuden toimitsijan nimittämistä, sovelletaan seuraavaa:
                  
                              3.1
                           
                           
                              Itävalta sitoutuu varmistamaan, että HGAA toimittaa yhden tai useamman toimitsijaehdokkaan nimen asianmukaisen ajan kuluessa. Ehdotusten tulee sisältää riittävä määrä tietoa mainittujen henkilöiden soveltuvuudesta tehtävään (C.I.2 osa). HGAA:n ehdottaman toimitsijan nimitys vaatii hyväksynnän komissiolta, joka voi evätä hyväksynnän ainoastaan siinä tapauksessa, että toimitsijaehdokas on toimeen ilmeisen sopimaton.
                           
                        
                              3.2
                           
                           
                              Jos komissio hylkää kaikki HGAA:n toimitsijaehdokkaat, Itävalta sitoutuu varmistamaan, että HGAA toimittaa vielä yhden tai useamman ehdokkaan tiedot neljän viikon kuluessa hylkäämisestä tiedon saatuaan C.I.2 ja C.I.3 osassa mainittujen edellytysten ja menetelmän mukaisesti. Mikäli komissio hylkää myös nämä toimitsijaehdokkaat, komissio ehdottaa toimitsijaa, jonka HGAA sen jälkeen nimittää.
                           
                        
            II.   Toimitsijan tehtävät ja velvollisuudet
      
      
               
                  1.
               
               
                  Toimitsijan tehtävä on valvoa HGAA:n rakenneuudistussuunnitelman täysimittaista ja oikea-aikaista toteutusta sekä sitoumusten noudattamista. Hänen tulee myös suorittaa toimitsijan vastuulle nimenomaisesti kuuluvat sitoumusluettelossa eritellyt tehtävät (katso esimerkiksi D.I osa). Komissio voi pyytää toimitsijalta selityksiä ja lisäselvityksiä.
               
            
               
                  2.
               
               
                  Toimitsija raportoi komissiolle neljännesvuosittain rakenneuudistussuunnitelman toteuttamisesta ja sitoumusten noudattamisesta. Tätä tarkoitusta varten toimitsija laatii luonnoksen rakenneuudistussuunnitelman toteuttamisesta ja sitoumusten noudattamisesta ja toimittaa sen komissiolle, Itävallalle ja HGAA:lle kunkin vuosineljänneksen päättymisen jälkeen. Komissio voi tarpeen vaatiessa tarkentaa raportin laajuutta.
               
            
               
                  3.
               
               
                  Komissio, Itävalta ja HGAA voivat kommentoida luonnosta kahden viikon kuluessa sen vastaanottamisesta, jäljempänä ’kommenttien määräaika’. Neljän viikon kuluessa kommenttien määräajan päättymisen jälkeen toimitsija laatii ja toimittaa komissiolle lopullisen raportin ja sisällyttää siihen vastaanottamansa kommentit. Toimitsijan on lähetettävä kopio lopullisesta raportista myös Itävallalle ja HGAA:lle.
               
            III.   Itävallan ja HGAA:n tehtävät ja velvollisuudet
      
      Itävalta varmistaa, että komissio ja toimitsija voivat lopullisen hyväksynnän toteutuksen ajan rajoittamattomasti käyttää kaikkea lopullisen hyväksynnän toteutumisen valvontaan tarvittavaa tietoa. HGAA tukee toimitsijaa valmistelemalla ja antamalla tiedon käyttöön nopeasti. Komissio ja toimitsija voivat pyytää HGAA:lta ja Itävallalta selityksiä ja lisäselvityksiä. Itävalta ja HGAA toimivat kaikin tavoin yhteistyössä komission ja toimitsijan kanssa lopullisen hyväksynnän toteuttamisen valvonnan osalta.
      IV.   Toimitsijan vaihtaminen ja vapauttaminen
      
      
               
                  1.
               
               
                  Mikäli toimitsija ei suorita tehtäviään tai täytä velvollisuuksiaan tai ei (enää) täytä soveltuvuusvaatimuksia (C.I.2 osa), HGAA voi erottaa toimitsijan komission suostumuksella tai, saatuaan vastaavan perustellun pyynnön komissiolta ja toimitsijaa kuultuaan, erottaa toimitsijan. Jos toimitsija erotetaan, hänet tulee korvata uudella toimitsijalla. Uusi toimitsija tulee nimittää C.I osassa määriteltyä menettelyä noudattaen.
               
            
               
                  2.
               
               
                  Jos toimitsija erotetaan, häntä voidaan pyytää jatkamaan tehtävässään, kunnes uusi toimitsija on nimitetty. Erotetun toimitsijan tulee toimittaa uudelle toimitsijalle kaikki asiaankuuluva tieto. Erotetun toimitsijan toiminta lakkaa vasta, kun HGAA on vapauttanut hänet tehtävistään komission suostumuksella.
               
            2.   Loppusäännökset
      
      I.   Lisätuesta raportoiminen
      
      
               
                  1.
               
               
                  Itävallan tasavalta sitoutuu siihen, ettei se myönnä lisätukea HGAA-konserniin kuuluville yhtiöille, jotka eivät sisälly lakkautettavaan osaan, ellei kyseinen tuki palvele säädettyjä vaatimuksia ja ellei sääntelyviranomainen vahvista tätä. Itävallan tasavalta sitoutuu myös ilmoittamaan komissiolle välittömästi kaikista lisätukitoimenpiteistä HGAA:n hyväksi, kunnes rakenneuudistussuunnitelma on toteutettu kokonaisuudessaan.
               
            II.   Oikeudellisten riitojen ratkaisu
      
      
               
                  1.
               
               
                  Mikäli Itävallan sitoumusten ja HGAA:n juridisten velvoitteiden välillä ilmenee ristiriitoja, Itävalta sitoutuu varmistamaan, että HGAA ilmoittaa asiasta toimitsijalle viivytyksettä ja ehdottaa vaihtoehtoa ristiriidan ratkaisemiseksi.
               
            
               
                  2.
               
               
                  Saatuaan HGAA:lta riittävässä määrin dokumentoidun vaihtoehtoisen ehdotuksen, toimitsija tutkii mahdollisimman nopeasti, komissiota konsultoiden, vaihtoehtoisen ehdotuksen asianmukaisuuden ottaen huomioon lopullisen hyväksynnän ja kyseessä olevan HGAA:n juridisen velvoitteen. Jos ehdotus on sopiva, komission yksiköt suorittavat tarvittavat asianmukaisten menettelyjen mukaiset lisätoimenpiteet.
               
            III.   Kuulemislauseke
      
      Vastauksena riittävässä määrin dokumentoituun Itävallan jättämään hakemukseen komissio voi, toimitsijaa kuultuaan, myöntää jatkoaikaa sitoumuksissa määritellyille määräajoille edellyttäen, että kyseisen määräajan kuluessa on luvattu saavuttaa jokin päämäärä. Komissio voi myös poistaa, vaihtaa tai korvata yhden tai useamman sitoumuksissa määritellyn velvollisuuden tai edellytyksen.
      
         (1)  Valtion/valtiotason alapuolisen yhteisön suorassa määräysvallassa olevat toimijat tai toimijat, joilla on taloudellinen yhteys valtioon/valtiotason alapuoliseen yhteisöön.
      
         (2)  Termi ’riskien kannalta merkityksellinen liiketoimi’ määritellään konsernin luottoperiaatteiden mukaisesti ja sisältää näin ollen kaiken luotto-/leasingtoiminnan, johon liittyy vastapuoli- ja/tai luottotakuuriski (delcredere-riski).
      
         (3)  Vaikka uuteen liiketoimintaan sovellettavat 4.1.1–4.1.6 kohdassa eritellyt rajoitukset eivät koske jatkamisia, joiden maksimijuoksuaika on […], tulee jatkamisten kuitenkin noudattaa tarkasti HGAA:n riskipolitiikkaa ja muita sääntöjä.
      
         (4)  HGAA:n riskien mittaamismenetelmän (Exposure Measurement Methodology) mukaan tämä tarkoittaa, että olemassa olevien sidottujen kehyslainojen käyttämätöntä osaa ei katsota uudeksi liiketoiminnaksi.